SPOTLIGHT: Green tax ge3billion Rufiya kuni gondah!\nކުނި ގޮނޑަށް ގެއްލުނު ތިން ބިލިއަން ރުފިޔާ!\nގްރީން ޓެކްސް ފައިސާ ހޭދަކުރެވުނު އަދަދާއި އެ ފައިސާ ހޭދަ ކުރެވިފައިވާ ގޮތް: މިހާތަނަށް ތިން ބިލިއަނެއްހާ ރުފިޔާ ގްރީން ޓެކުހުގެ ގޮތުގައި ލިބިފައިވޭ -- އާއިމް ޒަމީރު | އަވަސް ވީޑިއޯ\nރާއްޖޭގެ ރީތި ކަމުގައި އަބަދު ވެސް ޖެހޭ އެންމެ ބޮޑު "ލައްގަނޑަކީ" ކުނީގެ މައްސަލަ އެވެ. ރާއްޖޭގެ ޓޫރިޒަމަށް ބައި ގަރުނު ވާން ދާއިރު ރިސޯޓުތަކުގެ ގޮނޑުދޮށުންނާއި މޫދު އަޑިން ކުނި ހުސްނުވެ ފެންނަމުން ދިއުން ވަނީ އިގްތިސޯދަށް ވެސް ލިބި ލިބި އޮތް ވަރަށް ބޮޑު ގެއްލުމަކަށް ވެފައި ވެއެވެ. މިއަދާ ހަމައަށް ވެސް އެ މައްސަލަ ހައްލުވުމެއް ނެތި އެބަ އޮތެވެ. ކުންޏާބެހޭ ގޮތުން އެންއައިޖީ ކެޕިޓަލް އިން ހެދި ދިރާސާއެއްގައިވާ ގޮތުން ރާއްޖޭގައި އަހަރެއްގެ މައްޗަށް 365،000 ޓަނުގެ ކުނި އުފެދެ އެވެ. މި އުސް ކުނިފުނިން ރާއްޖެ ސަލާމަތް ކުރުމަށްޓަކައި 2015 ވަނަ އަހަރު ރާއްޖެ މުހިންމު ފިޔަވަޅެއް އަޅައި ގްރީން ޓެކްސް ތައާރަފު ކުރި އެވެ.\nމި ހާއްސަ ޓެކްސް ތައާރަފު ކުރިއިރު ބުނަމުން ދިޔައީ މި ޓެކުހުގެ ސަބަބުން ރާއްޖޭގައި އޮތް "ޓޮކްސިކް އައިލެންޑް" ތިލަފުށިން އަރާ ދުމުން ސަމާލަތްވާނެ އެވެ. ކިހާ ރަނގަޅު ބޮޑު ބަދަލެއް ހެއްޔެވެ؟ އެހެން ނަމަވެސް ވަރަށް ވިސްނައިގެން ގްރީން ޓެކްސް ތައާރަފު ކުރިތާ ހަ އަހަރު ވެގެން ދިޔައިރު ވެސް އެ ޓެކުހުގެ ފައިސާއިން މައްސަލަ ހަލެއް ނުވި އެވެ.\nގްރީން ޓެކުހުން ކުނީގެ މައްސަލަ ހައްލު ނުވަނީ ކީއް ވެގެން ހެއްޔެވެ؟ މި ޓެކުހުގެ ފައިސާ ހޭދަކުރަނީ އެންމެ ރަނގަޅު ގޮތެއްގައި ހެއްޔެވެ؟ މިހާތަނަށް މި ޓެކުހުން ކިހާ ފައިސާއެއް ރާއްޖެއަށް ލިބިއްޖެ އެވެ. ފައިސާ ލިބުނަސް ކުނި ފުންޏަށް ހަދާނެ ގޮތެއް ނޭނގެނީ ހެއްޔެވެ؟\n"ގްރީން ޓެކްސް ފައިސާ އިން އެއްވެސް ފައިދާއެއް އިންޑަސްޓްރީ [ޓޫރިޒަމް] އަށް. ނޫނީ ގައުމަށް ވެސް ވަމުން ނުދޭ. ކުނީގެ މައްސަލައަކަށް ފައިދާއެއް ނެތް. އެކަމަކު ގްރީން ޓެކްސް ނަގަން ފެށި ފަހުން ވަރަށް ބޮޑު އިންކަމެއް ލިބިފައި ވިޔަސް އެއިން ހިންގުނު އެއްވެސް ކަހަލަ ޕްރޮޑަކްޓިވް މަސައްކަތެއް، މަޝްރޫއެއް ފެންނާކަށެއް ނެތް،" ޓޫރިޒަމް ސިނާއަތުގައި މަސައްކަތް ކުރައްވާތާ ގިނަ ދުވަސްތަކެއް ވެފައިވާ، މަންޓާ އެއާގެ ސީއީއޯ މުހައްމަދު ހަލީލް ވިދާޅުވި އެވެ.\nހަ އަހަރުތެރޭ ތިން ބިލިއަން ރުފިޔާ\nރާއްޖެއަށް ގްރީން ޓެކްސް ތައާރަފު ކުރީ އޮކްޓޫބަރު 2015 ގަ އެވެ. އެއީ ރަންބިސް އަޅާ ކުކުޅު "އޮބާބާއްވައިގެން" ނަގާ ޓެކްސްތަކުގެ ތެރެއިން އެއް ޓެކުހެވެ. ގްރީން ޓެކުހުގެ ގޮތުގައި ރިޒޯޓުތަކާއި ޓޫރިސްޓް ހޮޓާ އަދި ޓޫރިސްޓް އުޅަނދު ފަހަރުގައި ޗުއްޓީ ހޭދަ ކުރާ މީހުން، ބޮލަކަށް ނަގަނީ ދުވާލަކު ހަ ޑޮލަރެވެ. އަދި ގެސްޓުހައުސް ތަކަށް އަންނަ ޓޫރިސްޓުންގެ އަތުން ދުވާލަކު ތިން ޑޮލަރު ނަގަ އެވެ. މިއީ ކޮންމެ ދުވަހަށް ޖެހޭ އަދަދު ބަރާބަރަށް ނެގި ދައުލަތަށް ބަރާބަރަށް ވަންނަ ފައިސާއެކެވެ.\nމި ޓެކުހުން މިހާތަނަށް ކިހާ ފައިސާ އެއް ލިބިއްޖެ ހެއްޔެވެ؟ މި ސަރުކާރުން ގްރީން ފަންޑުގެ ރިޕޯޓު ނެރުމުގެ ކުރީގައި މި ޓެކުހުގެ ނަމްބަރުތައް މިހާތަނަށް އޮތީ "ފޮރުވާފަ" އެވެ. އެ ނަމްބަރު ފެންނަނީ ކޮންމެ މަހަކު ސަރުކާރުގެ އާމްދަނީ ރިޕޯޓު ނެރުމުންނެވެ.\nގްރީން ޓެކުހުގެ ގޮތުގައި މި ޓެކްސް ތައާރަފު ކުރި 2015 ވަނަ އަހަރު އާމްދަނީއަށް 45 މިލިއަން ރުފިޔާ ލިބިފައިވެ އެވެ. އަދި އަދި 2016 ގައި 633 މިލިއަން ރުފިޔާ ލިބިފައި ވެއެވެ. ޖެހިގެން އައި 2017 ވަނަ އަހަރު މި އަދަދު 693 މިލިއަން ރުފިޔާއަށް އުފުލުނެވެ. އޭގެ ފަހުން 2018 ވަނަ އަހަރު 810 މިލިއަން ރުފިޔާއަށް އެރި އެވެ. އަދި 2019 ވަނަ އަހަރު ރެކޯޑު އަދަދަކަށް ޓޫރިސްޓުން އައުމާއެކު ގްރީން ޓެކުހުގެ އާމްދަނީ ވެސް 851 މިލިއަން ރުފިޔާ ލިބިފައިވެ އެވެ. މިދިޔަ އަހަރު ގްރީން ޓެކުހުގެ ގޮތުގައި 351 މިލިއަން ރުފިޔާ ދައުލަތަށް ލިބިފައިވެ އެވެ. އެހެންވެ، ވޭތުވެދިޔަ ހަ އަހަރު ތެރޭ ގްރީން ޓެކުހުން ދައުލަތަށް އާމްދަނީގެ ގޮތުގައި ލިބުނު އަދަދު ތިން ބިލިއަން ރުފިޔާއަށް އަރަ އެވެ.\nގްރީން ޓެކުހުން މިހާތަނަށް ތިން ބިލިއަން ރުފިޔާ ދައުލަތަށް ލިބިފައިވާއިރު އެ ފައިސާ އިން ކުރީ ކޮން ކަމެއް ހެއްޔެވެ؟ ގައިމުވެސް ކުނީގެ މައްސަލަ ހައްލެއް ނުވެއެވެ. އަދި މި ޓެކުހުގެ ފައިސާ ބޭނުންކޮށްގެން ކުނީގެ މައްސަލައަށް ދާއިމީ ހައްލެއް ނުލިބި ރާއްޖެ ކުނިވުން އިތުރުވީ ކީއް ވެގެން ހެއްޔެވެ؟\nއުކާލާފައިވާ ޕްލާސްޓިކް ފުޅިތަކެއް: ކުނީގެ މައްސަލަ ހައްލު ކުރަން ގްރީން ޓެކްސް ނެގި ނަމަވެސް އެކަމެއް ހައްލެއް ނުވޭ -- އަވަސް ފޮޓޯ\nރާއްޖޭގައި އުފެދޭ ކުނީގެ އަދަދު ތަކަށް ބަލާއިރު ކުނީގެ މައްސަލަ ހައްލު ނުކޮށް ބޭއްވީ ސަރުކާރުތަކުގެ ސިޔާސަތުތަކުގެ ދޯހަޅި ކަމުން ކަމަށް ބުނެވެން އެބަ އޮތެވެ. އަނެއް ގޮތަކަކީ ކުނީގެ މައްސަލަ ހައްލުނުކޮށް "ގަސްތުގައި" މައްސަލަ ޕާކުކޮށްފައި ބޭއްވީ އެވެ.\nމީގެ މައިގަނޑު އެއް ސަބަބަކީ ކުނީގެ 12 ޕަސެންޓް ނުވަތަ ރާއްޖޭގައި އަހަރަކު އުފެދޭ ކުނީގެ 43،134 ޓަނާ އެއްވަރުގެ ކުނި ނިސްބަތްވާ ޕްލާސްޓިކް ފުޅިން ދައުލަތަށް ލިބޭ އާމްދަނީ މަތިވުމެވެ. އެންއައިޖީ ކެޕިޓަލް ކުންފުނިން ހެދި ކުނީގެ ދިރާސާ ދައްކާ ގޮތުގައި ޕްލާސްޓިކް ފުޅިން ދައުލަތަށް އަހަރަކު 148 މިލިއަން ރުފިޔާ ލިބެ އެވެ. އަދި ނުފޫޒު ގަދަ ބޮޑެތި ކުންފުނި ތަކަށް މި ވިޔަފާރިން އަހަރަކު ލިބޭ އާމްދަނީ 900 މިލިއަން ރުފިޔާއަށް ވުރެ މައްޗަށް އުފުލެ އެވެ.\nކުނީގެ މައްސަލާގައި ދިވެހި ސަރުކާރުތައް ވަނީ ދައުލަތަށް އިހުމާވެފަ އެވެ. އަދި އެ އިހުމާލު ވެފައި ވަނީ ރާއްޖޭގެ އިގްތިސޯދަށް ދެވޭ ބޮޑު ގެއްލުމުގެ ތެރެއަށް ވަަދެގެން ގޮސްފަ އެވެ. ސަރުކާރުގެ "ފިނިކޮޓަރީ" ގައި ތިބި މީހުންނަށް މިކަމުގައި ގެއްލުމާއި ހަލާކު ނުފެނި ލޯ މަރާލައިގެން ތިބި ނަމަވެސް ޓޫރިޒަމް އިންޑަސްޓްރީގައި މަސައްކަތް ކުރާ މީހުންނަށް ކޮންމެ ދުވަކު މިކަމަށް ކުރިމަތިލާން ޖެހެ އެވެ. ލަދު ގަންނާން ޖެހެ އެވެ. މި ކަމުގައި ލަދެއް ހަޔާތެއް ނެތީ ދިވެހި ސަރުކާރެކެވެ.\nކޮންމެ ދުވަހަކު ފޭސް ކުރާ މައްސަލައެއް\nރާއްޖެ އަންނަ ރާޅާ އަޅާ ޓޫރިސްޓުންގެ ތެރެއިން ބޮޑު ބައެއް އަންނަ ތުލުސްދޫގައި ގެސްޓްހައުސް ހިންގާ، އަހުމަދު އަޒްނިލް ވިދާޅުވި ގޮތުގައި ކޮންމެ އަހަރަކު މިލިއަނުން ދައުލަތަށް ޓެކްސް ނަގައި ކުނީގެ މައްސަލަ ހައްލު ނުކޮށް، ތިމާވެށީގައި ނަން ބޯޑު ހިފައިގެން އުޅުމަކީ "ލަދެއް ނުގަނެ" ބޮޑުވެގެން ވައްކަމެއް ކުރަމުން ދިއުމެވެ. އޭނާ ވިދާޅުވާ ގޮތުގައި މި މައްސަލައަކީ ރާއްޖެ އަންނަ ކޮންމެ ޓޫރިސްޓަކުހެން ވަރަށް ބޮޑަށް ސުވާލު ކުރާ ކަމަކަށް ވެފައި އޮވެ އެވެ. އަދި އެ މީހާއަށް އެ ސުވާލު ކުރެވެން އެބައޮތެވެ. ސަބަބަކީ އޭނާ ރާއްޖެ އައިސް ހުރީ އެ މައްސަލަ ހައްލު ކުރަން ޓެކްސް ދައްކައިގެން ކަމަށްވާތީ އެވެ.\n"ހަގީގަތުގައި އަހަރެމެން މި އުޅެނީ އަހަރެމެންގެ މަންފާއަކަށް ނޫން. މުޅި ގައުމުގެ މަންފާއަށް. ރާއްޖޭގައި ބޮޑެތި މަޝްރޫއު ހިންގާއިރު އަހަރެމެންގެ ދިރިއުޅުމަށް ފަސޭހައަށް ކުޑަ ކަމެއް ވެސް ކޮށެއް ނުދެވޭ. މިއީ ކިހާ ދެރަކަމެއް،" އަޒްނިލް ވިދާޅުވި އެވެ. "ގެސްޓުން މި އަންނަނީ ފަސްޓް ވޯލްޑުގެ ގައުމުތަކުން... ކުނީގެ މައްސަލަ ހައްލު ނުވާތީ ގިނަ ޓޫރިސްޓުން ސުވާލު ކުރޭ، އަޅުގަނޑުމެން ވަރަށް ލަދުގަނޭ ވެރިންނަށް ތިބޭ ބަޔަކަށް މި ކަންކަން ނުކުރެވޭތީ. މިހާ ކުދިކުދި ކަންތައް ހައްލު ނުވާތީ. ވަރަށް ލަދުވެތި."\nގްރީން ޓެކުހުން ދައުލަތަށް އާމްދަނީ ލިބެމުން ދިޔަ ގޮތް -- އަވަސް އިންފޮގްރެފިކްސް: އައިމިނަތު އިޒުވީނާ | އަވަސް\nގްރީން ޓެކުހަށް ހަ އަހަރުން ތިން ބިލިއަން ރުފިޔާ ލިބުނުއިރު ވެސް ކުނީ މެނޭޖު ކުރެވޭނެ އިންތިޒާމެއް ރާއްޖޭގެ އެއްވެސް ހިސާބެއްގައި އެކަށީގެންވާ ގޮތެއްގައި ހަމަޖެއްސިފައެއް ނެވެ. ރާއްޖޭގައި 150 ރިސޯޓު އޮންނައިރު، ގިނަ ރިސޯޓު ތަކުން އަދި ވެސް ކުނި އުކަން ދިގު ދަތުރުކޮށްފައި އަންނަން ޖެހެނީ މާލެ އަތޮޅަށެވެ. އަދި "ފުޑް ވޭސްޓް" ކަނޑަށް ބަންޑުން ކޮށްލަން އޮންނަނީ ފުރުސަތު ދީފަ އެވެ. މިއީ ތިމާވެށި ވިއްކައި ކައިގެން ބޮއެގެން އުޅޭ ގައުމަކުން ހިންގާ ޖަރީމާ އެވެ. ސަރުކާރުގެ ކަމާބެހޭ ވެރީންގެ ލަދު ކޮބައި ހެއްުޔެވެ؟\nރާއްޖޭގެ ސަރުކާރަށް ކުންޏަށް ހަދާނެ އެއްވެސް ގޮތެއް ނޭނގި އެތައް މިތަނަށް ކުނި އަޅައި ގައުމު މިވަނީ ހަރާބުވެފަ އެވެ. އެއިން ސަލާމަތް ވާނެ ހަމަ އެއްގޮތެއް ނުވެގެން އުޅޭއިރު މި ކުންޏަކީ ވެސް ޑޮލަރަށް ބަދަލު ކުރެވޭ އެއްޗެއްކަން ދިރާސާ ތަކުން އެހުރީ ސާބިތުވެ ފެންނާށެވެ.\nކުރީގެ ގަވަރުނަރު / އަދި އެންއައިޖީ ކެޕިޓަލްގެ ސީއީއޯ އަހުމަދު ނަސީރު ވިދާޅުވި ގޮތުގައި ޕްލާސްޓިކަކީ އިކޮނޮމިކް ވެލިއުއެއް ހުރި އެއިން ފައިދާ ވެސް ނެގިދާނެ އެއްޗެކެވެ.\nބޭރުގެ ސެލެބްރިޓީއެއް ތިލަފުށީގައި ނަގާފައިވާ މަންޒަރެއް\n"ދުނިޔޭގެ އެހެން ގައުމުތަކުގައި ޕީއީޓީ ފުޅި ވަކި ކޮށްގެން ފްލޭކްސްގެ ގޮތުގައި ކޮށައި ރިސައިކަލްކޮށް އެކްސްޕޯޓް ކުރާ ތަކެތި އެއީ. ހަމައެކަނި މިނަރަލް ވޯޓާއަށް ބޭނުން ކުރާ ފުޅި އެކްސްޕޯޓް ކޮށްގެން އަހަރަކު 10 މިލިއަނަށް ވުރެ ގިނަ ރުފިޔާ ހޯދިދާނެ،" ނަސީރު ވިދާޅުވި އެވެ.\nގްރީން ޓެކްސް ނަގަނީ ޓޫރިޒަމްގެ ތެރެއިން ފައިސާ ހޯދައި ކުނީގެ މައްސަލަ ހައްލު ކުރާށެވެ. ގްރީން ޓެކްސް ތައާރަފު ކުރީ އެހެންވެ އެވެ. ޓޫރިސްޓުން ފައިސާ ދެނީ ވެސް އެހެން ވެގެނެވެ. މި ޓެކުހުން މިހާތަނަށް ލިބުނު ތިން ބިލިއަން ރުފިޔާއަށް ކުރީ ކީއް ހެއްޔެވެ؟ އަދި އެ ފައިސާއިން ކުނީގެ މައްސަލަ ހައްލު ނުވީ ކީއްވެގެން ހެއްޔެވެ؟


ދީން Archives - Naalaafushi\nމުއުމިނުންގެ ޢައިބުތައް ވަންހަނާ ކުރާށެވެ!\nMay 19, 20150Comments0Like Like 549\nމިއަދު އަޅުގަނޑުމެންގެ ތެރޭގައި އިސްލާމްދީނަށް އުޅެން މަސައްކަތް ކުރާ މީހުން ގިނަވެފައިވާ ކަމީ އެކަމަށްޓަކައި ކީރިތިވަންތަ ﷲ އަށް ޙަމްދާއި ޝުކުރު ކުރަން ޖެހޭ ކަމެކެވެ. މިއަދު މިސްކިތްތަކުގައި ޖަމާޢަތުގައި ނަމާދުކުރާ މުސްލިމުން ގިނައެވެ.\nMay 11, 20150Comments0Like Like 762\nބައެއް ޢިލްމުވެރިން ޤިޔާމަތުގެ ތިންބައި ބަޔާންކުރައްވާފައިވެއެވެ. القيامة الصغرى:- މީގެ މުރާދަކީ، ކޮންމެ މީހަކުވެސް މަރުވާ މަރުވުމެވެ. މިއާބެހޭގޮތުން رسول الله صلى الله عليه وسلم ޙަދީޘްކުރައްވާފައިވެއެވެ. “مَنْ مَاتَ فَقَدْ قَامَتْ قِيَلمَتُهُ”\nނިދާކޮޓަރީގައި ނަމާދު ކުރުން\nMay 10, 20150Comments0Like Like 608\nއިސްލާމް ދީނުގެ ދެވަނަރުކުން ކަމުގައިވާ ނަމާދަކީ ކޮންމެ މުސްލިމެއްގެ މައްޗަށް ކުރުން ލާޒިމުވެގެންވާ މަތިވެރި އަޅުކަމެކެވެ. އަދި ނަމާދުގެ ޙުކުމް އެނގިހުރެ އިންކާރު ކުރާމީހަކީ އިސްލާމަކު ނޫންކަމާ މެދު ދެބަސް ވުމެއްނެތެވެ. އަދި ހަމަ\nޗައިނާގެ މުސްލިމް ދަރިވަރުން މިސްކިތަށް ވަދޭތޯ ބަލަން ގާޑުން ބައިތިއްބައިފި\nAugust 30, 20140Comments0Like Like 596\nޗައިނާގެ މުސްލިމް ދަރިވަރުން މިސްކިތަށް ވަދޭތޯ ބަލަން މިސްކިތް ކައިރީ ގާޑުން ބައިތިއްބައިފި އެވެ. މުސްލިމް ދަރިވަރުންނަށް މިސްކިތަށް ވަދޭތޯ ބަލަންވެގެން މިސްކިތް ކައިރީ ގާޑުން ބައިތިއްބަން ނިންމާފައިވާއިރު ޗައިނާގެ އެންމެ މުސްލިމުން ގިނަ\nދީން އެއްފަރާތް ކޮށްގެން ހޯދާ ފަރުދީ މިނިވަންކަމުގެ ހަގީގަތް\nAugust 30, 20140Comments0Like Like 636\nއިންސާނުންގެ ދިރިއުޅުން ބާއްޖަވެރި ކުރުމަށްޓަކައި ދީނަކީ އެއްގޮތަށް ވެސް ބޭނުން އެއްޗެއް ނޫން ކަމަށް ބައެއް މީހުން ގަބޫލުކުރެ އެވެ. ސަބަބެއް ކަމަށް އެ މީހުން ބުނަނީ އިލްމީ ގޮތުން އިންސާނާ ކުރިއަރައި ގޮސް\nޣައްޒާގައި ހިނގަމުންދާ ޖަރީމާތައް ކުށްވެރިކޮށް މުޒާހަރާ ކުރުމާ ދެކޮޅަށް ސައުދީއިން ފަތުވާއެއް ނެރެފި\nAugust 30, 20140Comments 1 Like Like 556\nޣައްޒާގައި އިސްރާއީލުން ހިންގަމުންދާ ޖަރީމާތައް ކުށްވެރިކޮށް، ޣައްޒާއާ އެކު ވާކަން ދެއްކުމުގެ ގޮތުން ކުރާ އިހްތިޖާޖްތަކަކީ ިސިޔާސީ ބޭނުމަށް ކުރެވޭ ބޭކާރުކަމެއް ކަމަށް ސައުދީ އަރަބިއްޔާގެ އެންމެ މަތީ ހައިސިއްޔަތު ދެވިފައިވާ މުފްތީ އަބްދުލްޢަޒީޒް އަލް


Tara ge kuri ah oiy2filmun ammilla adun lavathakeh | Mihaaru\nތާރާ ސުތާރިއާގެ ކުރިއަށް އޮތް ދެ ފިލްމަށް އަމިއްލައަށް ލަވަކިޔަނީ\n14 ސެޕްޓެމްބަރ 2020 - 07:56\nމިދިޔަ އަހަރު "ސްޓޫޑަންޓް އޮފް ދި އިޔާ 2" އިން ބޮލީވުޑަށް ތައާރަފުވި ޒުވާން ބަތަލާ ތާރާ ސުތާރިއާގެ އޭނާގެ ކުރިއަށް އޮތް ދެ ފިލްމަށް އަމިއްލަ އަށް ލަވަތަކެއް ރެކޯޑްކޮށްފައިވާ ކަމަށް ރިޕޯޓްތައް ބުނެފި އެވެ.\nވަރަށް ކުޑައިރުއްސުރެ ވެސް ލަވަ ކިޔަމުން އަންނަ އަދި ބޮލީވުޑަށް ނުކުތީއްސުރެ އަމިއްލަ ފިލްމުތަކަށް ވެސް ލަވަކިޔަން ބޭނުންވާ ކަމަށް ބުނާ ބަތަލާގެ އަތުގައި މި ވަގުތު ދެ ފިލްމެއް އެބައޮތެވެ. އޭގެ ތެރެއިން އެއް ފިލްމަކީ ޝޫޓިން ވެސް ފަށާފައި އޮތް، ޑައިރެކްޓަރު މިލަން ލުތުރިއާގެ "ތަޅަޕް" އެވެ.\nއެ ފިލްމަކީ އެކްޓަރު ސުނިލް ޝެޓީގެ ފިރިހެން ދަރިފުޅު އަހާން ޝެޓީ ބޮލީވުޑަށް ތައާރަފުކުރާ ފިލްމެވެ. އަނެއް ފިލްމަކީ ޑައިރެކްޓަރު މޯހިތު ސޫރީގެ "އޭކް ވިލަން" ގެ ސީކްއެލް "ދޯ ވިލަން" އެވެ. ޝޫޓިން ފެށުމުގެ ތައްޔާރީތައް ވަމުން އަންނަ އެ ފިލްމުގައި ތާރާ ފެނިގެން ދާނީ އަރުޖުން ކަޕޫރާއި ޑިޝާ ޕަޓާނީ އާއި ޖޯން އަބްރަހަމާ އެކީގަ އެވެ.\nރިޕޯޓްތައް ބުނާގޮތުން "ދޯ ވިލަން" އާއި "ތަޅަޕް" އިން ތާރާ ރަސްމީކޮށް ބޮލީވުޑަށް ލަވަކިޔުންތެރިއެއްގެ ގޮތުގައި ތައާރަފުވެގެން ދާނެ އެވެ. އަދި އެކަމާ އޭނާ ހުރީ ވަރަށް އުފަލުންނެވެ. ތާރާ، 24، އަކީ ވެސްޓަން ކުލަސިކް މިއުޒިކް ތަމްރީނު ވެސް ހޯދާފައިވާ ފަންނާނެކެވެ. އުންމީދީ ބަތަލާގެ އެންމެ ފަހުގެ ފިލްމަކީ މިދިޔަ އަހަރު ރިލީޒްކުރި "މަރްޖާވާ" އެވެ.\nބޮލީވުޑް ޒުވާން ތަރިންގެ ތެރެއިން އަމިއްލަ ފިލްމުތަކަށް ލަވަ ކިޔާފައިވާ ފަންނާނުންގެ ތެރޭގައި ޝްރަދާ ކަޕޫރާއި އަޔޫޝްމަން ކްރާނާ އާއި އާލިއާ ބަޓާއި ޕަރިނީތީ ޗޯޕްޅާ ފާހަގަކޮށްލެވެ އެވެ. ޓައިގާ ޝްރޮފް ވެސް އަމިއްލަ އަޑުން ކިޔާފައިވާ ލަވައެއް މިހާރު އަންނަނީ ވީޑިއޯއާ އެކު ނެރެން ތައްޔާރުވަމުންނެވެ.\nބޮލީވުޑްގެ މަޝްހޫރު ތަރިންގެ ތެރެއިން ލަވަކިޔުމުގެ ހުނަރު ދައްކާލި މީހުންގެ ތެރޭގައި ޝާހްރުކް ޚާނާއި ސަލްމާން ޚާނާއި އާމިރު ޚާނާއި ޕްރިޔަންކާ ޗޯޕްޅާ އާއި ފަރްހާން އަޚްތަރާއި މަދޫރީ ޑިކްސިޓް ފަދަ ތަރިން ހިމެނެ އެވެ.\nTiger Shroff ge lavain thankolheh ivvaalaifi\nއިތުރު ލިޔުންތައް ބޮލީވުޑް ބޮލީވުޑް ފިލްމު


Mi aharu hajju veveynee Saudi gai ulhey meehunnah ekani kamah ninmaifi\nމިއަހަރު ހައްޖު ވެވޭނީ ސައުދީގައި އުޅޭ މީހުންނަށް އެކަނި\n23 ޖޫން 2020 - 00:09:00\nމިއަހަރުގެ ހައްޖުގެ އަޅުކަން އަދާކުރެވޭނީ ހަމައެކަނި ސައުދީ އަރަބިއްޔާގައި އުޅޭ މީހުންނަށް ކަމަށް އެގައުމުގެ ސަރުކާރުން ނިންމައިފި އެވެ.\nމިއަދު އެގައުމުގެ ހައްޖު މިނިސްޓްރީން ބުނި ގޮތުގައި ގިނަ ބަޔަކު އެއްވުމުގެ ސަބަބުން، ކޮވިޑް-19 އިތުރަށް ފެތުރުމުގެ ފުރުސަތު އޮތުމާއެކު މިއަހަރު ހައްޖުގެ އަޅުކަން ކުރުމުގެ ފުރުސަތު ދޭން ނިންމާފައި ވަނީ މިވަގުތު ސައުދީ އަރަބިއްޔާގައި ތިބި މީހުންނަށެވެ.\nއޭގެ އިތުރުން އެ ނިންމުން ނިންމާފައި ވަނީ އެންމެންގެ ސަލާމަތާއި ރައްކާތެރިކަމަށްޓަކައި ކަމަށާއި އެގޮތުން ހައްޖުގެ އަޅުން އަދާކުރާއިރު އިޖުތިމާއީ ގައިދުރުކަން ފަދަ ކަންކަމަށް ސަމާލުކަން ދޭން ޖެހޭނެ ކަމަށް ވެސް މިނިސްޓްރީން ފާހަގަކުރެ އެވެ.\nސައުދީން އެގޮތަށް ނިންމިއިރު ރާއްޖެއިން ވެސް އައީ އެންމެ ފަހު ވަގުތުގައި ވެސް ފުރުސަތެއް ލިބިދާނެ ކަމަށް ބަލައި ހައްޖުގެ އަޅުކަމަށް ތައްޔާރުވަމުންނެވެ. އެގޮތުން އިސްލާމިކް މިނިސްޓަރު ޑރ. އަހުމަދު ޒާހިރު ވިދާޅުވީ ސައުދީ ސަރުކާރުން ހައްޖަށް މީހުން ގެންދިއުމަށް މިއަހަރު ފުރުސަތު ދޭނަމަ އެ ފުރުސަތުގެ ބޭނުން ހިފާނެ ކަމަށެވެ.\n"އެންމެ ފަހު ވަގުތު ވެސް އެ ބޭފުޅުން، ސައުދީ ސަރުކާރުން ގައުމުތަކަށް ހައްޖަށް ގެންދިއުމަށް ހުޅުވާލައިފިކަމަށް ވެއްޖެއްޔާ އަޅުގަނޑުމެން މިތިބީ އެގޮތަށް ވެސް ތައްޔާރުވެގެން. އަޅުގަނޑުމެން އިރާދަކުރެއްވިއްޔާ އެންމެ ފަހު ވަގުތު ފުރުސަތު ދިނަސް އެ ފުރުސަތު ދިވެހިންނަށް ފަހި ކޮށްދޭނަން،" މިނިސްޓަރު ވިދާޅުވި އެވެ.\nކޮންމެ އަހަރަކު ވެސް ހައްޖުގެ އަޅުކަން އަދާކުރުމަށް 2.5 މިލިއަނެއްހާ މީހުން ސައުދީ އަރަބިއްޔާއަށްދެ އެވެ. އެކަމަކު ދުނިޔޭގައި ހަލުވިކަމާއެކު ފެތުރެމުންދާ ކޮވިޑް-19 ގެ ނުރައްކާ ބޮޑުވެ އެގައުމުން ވަނީ އެ ސަރަހައްދަށް ވަދެ ނިކުމެ ހެދުމުގައި ވެސް ހާއްސަ އިންތިޒާމުތަކެއް ހަމަޖައްސަފަ އެވެ.\nބޭރު ދުނިޔެސައުދީ އަރަބިއްޔާ


fuvahmulah city in mihaaru masverinnah ice libeyne - mifco fuvahmulah city in mihaaru masverinnah ice libeyne - mifco\nފުވައްމުލައް ސިޓީން މިހާރު މަސްވެރިންނަށް އައިސް ލިބޭނެ - މިފްކޯ\nމަސްވެރިންނަށް އައިސް ލިބޭނެ އިންތިޒާމް ފުވައްމުލަކު އައިސް ޕްލާންޓުން ހަމަޖެއްސުން: ފޮޓޯ- މިފްކޯ\nމިފްކޯއިން ފުވައްމުލައް ސިޓީގައި ބަހައްޓާފައިހުރި އައިސް ޕްލާންޓުން މަސްވެރިންނަށް މިހާރު އައިސް ލިބޭނެކަމަށް މިފްކޯއިން ބުނެފިއެވެ.\nޕީއެސްއެމްނިއުސްއަށް މައުލޫމާތު ދެއްވަމުން މިފްކޯ ކޫއްޑޫ ފިޝަރީޒް ކޮމްޕްލެކްސްގެ އެސިސްޓެންޓް ރީޖަނަލް މެނޭޖަރ މުސްތަފާ ޖަމީލް ވިދާޅުވީ، ފުވައްމުލައް ސިޓީގައި ހުރި އައިސް ޕްލާންޓުން އައިސް ވިއްކުމުގެ ނިޒާމް ހަމަޖެހިފައިވާކަމަށައި، މި ޕްލާންޓުން 24 ގަޑިއިރު ތެރޭގައި 25 ޓަނުގެ އައިސް އުފައްދާނެ ކަމަށެވެ.\nމިފްކޯއިން ވަނީ ދާދި ފަހުން އައްޑޫސިޓީ ފިޝަރީޒް ކޮމްޕްލެކްސްއިންވެސް މަސްވެރިންނަށް އައިސް ލިބޭނެ އިންތިޒާމް ހަމަޖައްސާފައެވެ. ހުޅުމީދޫ އައްޑޫ ފިޝަރީޒް ކޮމްޕްލެކްސްއިން މަސްވެރިންނަށް އައިސް ލިބޭނެގޮތް އިންތިޒާމް ހަމަޖެއްސުމުން އައްޑޫ ސިޓީގައިވާ މިފްކޯގެ2ތަނަކުން މަސްވެރިންނަށް އައިސް ލިބިގެންދާނެއެވެ.\nއެއީ ހިތަދޫގައި ހުންނަ އައިސް ޕްލާންޓުންނާއި، ހުޅުމީދޫ އައްޑޫ ފިޝަރީޒް ކޮމްޕްލެކްސްއިން ނެވެ. އައްޑޫ ފިޝަރީޒް ކޮމްޕްލެކްސްއަކީ ދުވާލެއްގެ މައްޗަށް 100 ޓަނުގެ އައިސް އުފައްދާ ޕްލާންޓެކެވެ. އަދި ހިތަދޫ އައިސް ޕްލާންޓުން 50 ޓަނުގެ އައިސް އުފައްދައެވެ.\nރާއްޖޭގެ ދެކުނުން މަސްވެރިންނަށް މިވަގުތު އައިސް ލިބެން ހުންނާނެ ޕްލާންޓްތަކަކީ، އައްޑޫ ފިޝަރީޒް ކޮމްޕްލެކްސް، ހިތަދޫ އައިސް ޕްލާންޓު، ޏ. ފުވައްމުލަކު އައިސްޕްލާންޓު، ގދ. ފަރެސްމާތޮޑާގައި ހުންނަ ޕްލާންޓު، ގއ. ކޫއްޑޫ، ދާންދޫ، ގެމަނަފުށި، ދެއްވަދޫ އަދި ކޮލަމާފުށީގަ ހުންނަ ޕްލާންޓުން ކަމަށް މިފްކޯއިން ބުނެއެވެ. މިފްކޯއިން ބުނީ، މިދުވަސްވަރު މަސްވެރިކަން ވަރަށް ރަނގަޅުކަމަށާއި، ޖުމްލަގޮތެއްގައި ދުވާލެއްގެ މައްޗަށް 350 ޓަނުގެ މަސް މިފްކޯއަށް ލިބޭކަމަށެވެ.\nއައިސް ނުލިބުމުގެ މައްސަލައަކީ މަސްވެރިންގެ ފަރާތުން ލިބެމުން އަންނަ ވަރަށްބޮޑު ޝަކުވާއެކެވެ. ރާއްޖޭގެ ގިނަ ސަރަހައްދުތަކަކުން މަސްވެރިންނަށް އައިސް ލިބޭނެ އިންތިޒާމް ހަމަޖެހިގެންދިއުމުން މަސްވެރިންނަށް ގިނަ ފަސޭހަތަކެއް ލިބިގެންދާނޭކަމަށް މިފްކޯއިން ފާހަގަކުރެއެވެ.


Kajol aai Ajay ge Naisaa zuvaanakah\nނައިސާ އޭނާގެ މަންމަ ކާޖޮލް އާއެކު\nބޮލީވުޑް މަޝްހޫރު ޖޯޑު އަޖޭ ދޭވްގަން އާއި ކާޖޮލްގެ ދޮށީ ދަރިފުޅު ނައިސާ ދޭވްގަން ޒުވާން އަންހެންކުއްޖަކަށް ވެއްޖެ އެވެ. މިދިޔަ އެޕްރީލް މަހު 18 އަހަރު ފުރިފައިވާ ނައިސާގެ މިހާރުގެ ފޮޓޯތައް ބަލާފައި ގިނަ ބަޔަކު ބުނަނީ އޭނާ އެންމެ ވައްތަރީ މަންމަ ކާޖޮލް އާ ކަމަށެވެ.\nކުރިން ވަރަށް އާދައިގެ ގޮތަކަށް ހުންނަ ނައިސާ ކުއްލިއަށް ފެޝަން ވެލައި ރީތި ފޮޓޯތައް އޮންލައިންގައި ޝެއާ ކުރަން ފެށުމާއެކު ވަރަށް ގިނަ ބަޔަކު މިހާރު ވަނީ އޭނާގެ ފޭނުންނަށް ވެފަ އެވެ.\nއެގޮތުން އޭނާ އިންސްޓަގްރާމް ކުރި ބައެއް ފޮޓޯތަކުގައި ހީނލާފައި ހުންނައިރު ވަރަށް ރީތި ކަމަށް ކޮމެންޓުކުރި ބައެއް މީހުން ބުނެފައި ވެއެވެ.\nމައިންބަފައިންގެ މަޝްހޫރުކަމުގެ ސަބަބުން ނައިސާ އަށް މީގެ ކުރިން ވަރަށް ގިނަ މައްސަލަތަކާ ވެސް ކުރިމަތިވެފައި ވެއެވެ. އޭނާ ޝެއާ ކުރާ ފޮޓޯތަކަށް މީހުން މަލާމަތްކޮށް އޭނާ ހެދުން އަޅާ ގޮތަށް ވެސް ފާޑު ކިޔާ ހަދާފައި ވެއެވެ. އަދި އޭނާގެ ހަމުގެ ކުލަޔާ ވެސް ބައެއް މީހުން އަޅައިގަނެގެން އުޅުނެވެ.\nނައިސާގެ ސްޓައިލް ބަދަލު ކޮށްލައި ރީތިވާން މަސައްކަތް ފެށީ މީހުންގެ މަލާމާތުގެ ސަބަބުން ކަމަށް ވަނީ ބެލެވިފަ އެވެ. ނައިސާގެ ދެ ފަރާތުގެ ވެސް އާއިލާގައި ގިނަ އަދަދެއްގެ އެކްޓަރުން ތިއްބަސް އޭނާގެ އަދި އެކްޓް ކުރުމުގެ ޝައުގުވެރިކަމެއް ނެތް ކަމަށް ކާޖޮލްގެ ތަންކޮޅެއް ކުރީގެ އިންޓަވިއު އެއްގައި ބުނެފައި ވެއެވެ. އަދި ސިންގަޕޫރުގެ ޔުނިވަސިޓީއެއްގައި ނައިސާ ކިޔަވަނީ ވެސް އެހެން ރޮނގަކުން ކަމަށް ކާޖޮލް ބުނެފައި ވެއެވެ.


Idol ge foari Dhiraagu in gadha kohlanee: Hiley data hoadhumuge furusathu\nއައިޑޮލްގެ ފޯރި ދިރާގުން ގަދަކޮށްލަނީ: ހިލޭ ޑޭޓާ ހޯދުމުގެ ފުރުސަތު\nމޯލްޑިވިއަން އައިޑޮލްގެ ޖަޖުންނަށް އޭދަފުށީ ދިރާގު ޓީމު މިއަދު މަރުހަބާ ކިޔަނީ. --އަވަސް ފޮޓޯ: އަފްޝީން ނަސީރު\nކޮންމެ ހުކުރު، އަދި ހޮނިހިރު ދުވަހެއްގެ ރޭ 10:30 ގައި ޓީވީއެމް އިން މޯލްޑިވިއަން އައިޑޮލް ސީޒަން ދޭއްގެ ޝޯތައް ދައްކަން ފަށާފައިވާ އިރު މިއީ އެތައް ބަޔަކު އިންތިޒާރު ކުރާ ވަގުތެކެވެ. މި ޝޯގެ ފޯރި ގޭގެ ސިޓިން ރޫމްތަކުގައި މި ދުވަސްވަރު ވަރަށް ވެސް ގަދަ އެވެ. ސިޓިން ރޫމްތަކުން ފެށޭ މޯލްޑިވިއަން އައިޑޮލްގެ ފޯރި، ސޯޝަލް މީޑިއާޔާ ހަމަޔަށް ބަންޑުންކޮށްލަ އެވެ. ހާއްސަކޮށް އައިޑޮލްގެ ފޯރި އެންމެ ގަދައީ، ޓްވިޓާގަ އެވެ. ކޮންމެ މީހަކުވެސް އެމީހެއްގެ ސަޕޯޓަރުންނަށް ތައުރީފުކޮށް ފާޑުކިޔާ، ޖަޖުންނަށް އެއްޗހިކިޔަނީ ވެސް ޓުވިޓާގެ ތެރޭގަ އެވެ. މޯލްޑިވިއަން އައިޑޮލް އާ ބެހޭގޮތުން އެންމެ ފޯރިގަދަ ބަހުސްތައް ކުރިފަޅައިގެން އަންނަނީ ވެސް ޓުވިޓާގެ ތެރެއިންނެވެ.\nޓުވިޓާގެ ތެރޭގައި އެންމެ ފޯރިގަދަ އެއްކުޅިވަރަކީ، ބައިވެރިންގެ ލަވަތަކަށް ފާޑުކިޔުމެވެ. ޖަޖުންގެ ކޮމެންޓުތަކަށް ދޫނުކުރާ ފެންވަރުގެ ކޮމެންޓުތައްވެސް ބައެއް ފަރާތްތަކުން ކުރެ އެވެ. އަދި އެހެން މީހުން ހީހީ ހަލާކުވާ ކަހަލަ ކޮމެންޓުތައްވެސް ފެނެ އެވެ. މި ފޯރިގަނޑު އިތުރަށް ގަދަކޮށްލަން މޯލްޑިވިއަން އައިޑޮލްގެ ޓައިޓުލް ސްޕޮންސާ ދިރާގުން މިއޮތީ ތައްޔާރުވެފަ އެވެ.\nދިރާގުން މިރޭ ވަނީ #ޖަޖްއެންޑްވިން ޕްރޮމޯޝަނެއް ފަށާފަ އެވެ. މި ސީޒަން ނިމެންދެން ކުރިއަށް ގެންދާ މި ޕްރޮމޯޝަންގައި މޯލްޑިވިއަން އައިޑޮލް ދައްކަން ފެށުމާއެކު #ޖަޖްއެންޑްވިން ހޭޝް ޓެގާ އެކު ދިރާގު ޓެގުކޮށްފައި ޝޯއާ ގުޅޭ ގޮތުން އެމީހެއްގެ ހިޔާލުތައް ބަންޑުން ކުރަންވީ އެވެ. މޯލްޑިވިއަން އައިޑޮލް ދައްކާ ވަގުތު، ފޯރީގައި ޓްވީޓް ކުރަންވީ އެވެ. އެގޮތުން ގުރުއަތުން ހޮވާލާ ޓްވީޓުތަކުން ހޮވޭ ފަސް ފަރާތަަކަށް ދިރާގުން އެއް ޖީބީ ހިލޭ ޑޭޓާ ދޭނެ އެވެ. އެ ފަރާތަކީ އުރީދޫ ކަސްޓަމަރެއް ނަމަ އެހެން މީހަކަށް ހަދިޔާވެސް ކުރެވިދާނެ އެވެ. ނޫނީ ދިރާގު ކަސްޓަމަރަކަށް ބަދަލުވެ ދެ ޖީބީ ޑޭޓާ ހިލޭ ހޯދަން ވީ އެވެ.\nއެހެން އިނާމެއްވެސް އެބައޮތެވެ. ހުކުރު ދުވަހުގެ ރޭ އަދި ހޮނިހިރު ދުވަހުގެ ރޭ ކުރާ ޓުވީޓުތައް އެއްކޮށް ގުރުއަތުލައިގެން ހޮވޭ އެއް ފަރާތަކަށް ސެމްސަންގު ވީއާރު ސެޓެއް، ދިރާގުން ވަނީ ދޭން ނިންމާފަ އެވެ. ޓުވީޓު ކުުރުމުގެ މުއްދަތަކީ ހުކުރު ދުވަހުގެ ރޭ 10:30 އިން ހޮނިހިރު ދުވަހުގެ ހެނދުނު 10:30 އަށެވެ. އަދި ހޮނިހިރު ދުވަހު ދޭ ޑޭޓާ ޕެކޭޖު ހޯދަން ޓުވީޓު ކުރަންވީ އެރޭ 10:30 އިން އާދިއްތަ ދުވަހު ހެނދުނު 10:30 އަށެވެ. އިނާމްތައް ލިބޭ ފަރާތް އިއުލާނުކުރުންވެސް އޮތީ ޓުވިޓާގަ އެވެ. އެކަމަށް ހާއްސަ ނޮޓިފިކޭޝަނެއްވެސް ދިރާގުން ފޮނުވާނެ އެވެ. އެކަމަކު އެކައުންޓު ވެރިފައި ނުކޮށެއް އިނާމެއް ނުލިބޭނެ އެވެ.\nކޮންމެއަކަސް ދިރާގުގެ މި ޕްރޮމޯޝަނާއެކު ޓުވިޓާގެ ފޯރިގަނޑު އިތުރަށް ގަދަވާނެ ކަމަށް ބެލެވެ އެވެ. މިރޭ ދައްކަން ހަމަޖެހިފައި އޮތީ މޯލްޑިވިއަން އައިޑޮލް ތިއޭޓާ ރައުންޑްގެ ފުރަތަމަ ބަޔެވެ. މި ރައުންޑުގެ ފުރަތަމަ ބައިގައި ބައިވެރިން ލަވަ ކިޔާނީ ގްރޫޕް ކޮންނެވެ. މި ރައުންޑުގައި އޮޑިޝަންތަކުން ގޯލްޑެން ޓިކެޓް ލިބުނު 43 ބައިވެރިން ލަވަ ކިޔާނެ އެވެ. އަދި 19 ބައިވެރިން މުބާރާތާއި ވަކިވާނެ އެވެ. މި ބުުރުގައި ބައިވެރިން ލަވަ ކިޔާނީ އއ. މަތިވެރިފަޅު ތެރޭގައި އޮންނަ ހިތްގައިމު ފިނޮޅުގަ އެވެ.


ޗިލީ - ވިކިޕީޑިއާ\n(މިސްރާބުކުރެވުނީ Chile އިން)\nRepública de Chile ފަންވަތް:Es icon\n"By reason or by force" ފަންވަތް:Es icon\nAnthem: Himno Nacional de Chile ފަންވަތް:Es icon</smal\nand largest city Santiago1\n- Total 756,950 km2 (38th)\n- June 2009 estimate 16,928,873 (60th)\n- Density 22/km2 (194th)\n- Total $243.357 billion (43rd)\n- Per capita $14,529 (56th)\n- Total $169.458 billion (46th)\n- Per capita $10,117 (57th)\nGini (2006) 54\nHDI (2007) 0.878\n1. The legislature is based in Valparaíso\n2. Includes Easter Island and Isla Sala y Gómez; does not include 1,250,000 square kilometres (480,000 sq mi) of territory claimed in Antarctica\nރިޕަބްލިކް އޮފް ޗިލީ އަކީ ދެކުނު އެމެރިކާއަށް ނިސްބަތްވާ ޤައުމެކެވެ.\nޗިލީގެ ރަސްމީ ބަހަކީ ސްޕެނިޝް ބަހެވެ. އިނގިރޭސި ބަހުން ޗިލީގެ މީހުންނަށް ކިޔަނީ ޗިލިއަންސްއެވެ. ޤައުމުގެ އެންމެ ބޮޑު ޝަހަރަކީ ސެންޓިއާގޯއެވެ. ޤައުމުގެ ވެރިރަށަކީ ވެސް ސެންޓިއާގޯއެވެ. ޗިލީއަކީ ރެޕްރެޒެންޓޭޓިވް ޑިމޮކްރަސީއެއް އޮންނަ ޤައުމެކެވެ. ޤައުމުގެ އާބާދީއަކީ 17 މިލިއަނެވެ. އެހެންކަމުން މިއީ ދުނިޔޭގައި 60 ވަނައަށް އެންމެ އާބާދީ ބޮޑު ޤައުމެވެ. ބިމުގެ ބޮޑުމިނަކީ 0.7 މިލިޔަން އަކަކިލޯމީޓަރެވެ. ދުއްވާއެއްޗެހި ދުއްވަނީ ކަނާތްފަރާތުންނެވެ. އިންޓަނެޓް ކޯޑަކީ cl. އެވެ. ކޯލިން ކޯޑަކީ +56 އެވެ. ފައިސާގެ ގޮތުން ބޭނުންކުރަނީ ޕެސޯއެވެ.\nޗިލީގެ ނަމުގެ އަޞްލާ މެދު ތަފާތު ނަޒަރިއްޔާތަކެއް ޢިލްމުވެރިން ގެންގުޅުއްވައެވެ. މި ގޮތުން ބެލެވޭ ގޮތުގައި، އެއީ ޕެރޫގެ އިންކާ އިން އެކޮންކާގުއާގެ ވާދީއަށް، ޗިލީއޭ ކިޔާފައި ނަންދިނީ އެ ވާދީގެ ވެރިޔާގެ ނަމަކަށް ތިލީއޭ ކިޔާތީ އެ ނަމަށް ނިސްބަތްކޮށް، މި ނަން ދީފައިވަނީއެވެ.\nޗިލީގެ އުތުރުގައި އޮތީ ޕެރޫއެވެ. އިރު އުތުރުގައި އޮތީ ބޮލީވިއާއެވެ. އިރުމަތީގައި އޮތީ އާޖެންޓީނާއެވެ. ޗިލީއަކީ ދެކުނު އެމެރިކާގެ ޤައުމުތަކުގެ ތެރެއިން ބްރެޒިލްއާ ބޮދަރުގެ ގޮތުން ގުޅިފައި ނުވާ ދެ ޤައުމުގެ ތެރެއިން އެއް ޤައުމެވެ. އަނެއް ޤައުމަކީ އިކުއެޑޯއެވެ. ޗިލީއަކީ ދުނިޔޭގެ އެހެން ޤައުމުތަކާ ޚިލާފަށް މާ ދިގު ބައްޓަމަކަށް އޮންނަ ޤައުމަކަށް ވާތީ، އެ ޤައުމަކީ މޫސުމުގެ ގޮތުން ތަފާތު އެތައް ކަންތައްތަކެއް ތަޖުރިބާކުރެވޭ ޤައުމެކެވެ. ދުނިޔޭގެ އެންމެ ހަނަފަސް އެއް ޞަޙަރާ ކަމުގައިވާ އަޓަކާމާ އޮތީ ޗިލީގެ އުތުރުގައެވެ. ޗިލީގެ މެދުތެރޭގައި އޮންނަނީ މެޑިޓެރޭނިއަން މޫސުމެކެވެ. ދެކުނުގައި އޮންނަނީ ރެއިނީ ޓެންޕަރޭޗަރ ކްލައިމެޓެކެވެ. އުތުރުގައި އޮންނަ ޞަޙަރާއަކީ ވަރަށް ބޮޑަށް މަޢުދަނުގެ މުއްސަނދިކަން ލިބިފައިވާ ތަނެކެވެ. މިތަނުން އެންމެ މައިގަނޑުކޮށް ލިބެނީ ލޮޔެވެ. ޗިލީގައި ދަނޑުވެރިކަން ކުރަނީ އަދި މީހުން ދިރިއުޅެނީ ޤައުމުގެ މެދުތެރޭގައެވެ. ދެކުނުގައި އޮތީ ޖަންގަލިތަކެވެ.\nމިއަދުގެ ޗިލީގެ ގޮތުގައި އޮތް ސަރަޙައްދުގެ އައްސޭރި ފަށުގައި ދަނޑުވެރިކަމަށް ރަނގަޅު ބިންތަކުގެ ގާތުގައި މީގެ 10000 ވަރަކަށް އަހަރުކުރީން ވަޒަންވެރިވީ ނޭޓިވް އެމެރިކަނުންނެވެ. އިންކާއިން ވަނީ އެމީހުންގެ ވެރިކަން ޗިލީގެ އުތުރާ ހިސާބަށް ވެސް ފުޅާކޮށްފައެވެ. ސްޕޭނުގެ މީހުން ޗިލީއަށް އަތްގަދަ ކުރަން ފެށީ 1540 ހާ ތާގައި ޕެދްރޯ ޑި ވަލްޑީވިއާގެ ޤިޔާދަތުގައެވެ. އެއީ 1541 ވަނަ އަހަރުގެ ފެބްރުއަރީ މަހުގެ 12 ވަނަ ދުވަހު ސެންޓިއާގޯ ޝަހަރު ހޯއްދެވި ފްރެންސިސްކޯ ޕިޒާރޯގެ ލެފްޓިނެންޓެކެވެ. މީގެ ފަހުން ޗިލީ ވެގެން ދިޔައީ ވައިސްރޯޔަލްޓީ އޮފް ޕެރޫގެ ބަޔަކަށެވެ. ޗިލީގެ ރަށްވެހިން ޔޫރަޕުގެ އިސްތިޢުމާރީންނާ ދެކޮޅަށް ހިންގަން ފެށި ޙަރަކާތްތަކުގެ ތެރޭގައި 1553 ގައި ވަލްޑީވިއާ މަރުވެގެންދިޔައެވެ. ހަމަ އެހެންމެ އެމީހުން ޤާއިމުކޮށްފައި ހުރި ކޮލޮނީތަކުގެ އާބާދީތަކަށް ވަރަށް ބޮޑެތި ގެއްލުންތަކެއް ވެގެންދިޔައެވެ. ފެބްރުއަރީ 12، 1818 ގައި ޗިލީން އެ ޤައުމުގެ މިނިވަންކަން އިޢުލާންކުރިއެވެ. ޗިލީގެ މިނިވަންކަން ރިކޮގްނައިޒްކުރެވިފައިވަނީ އެޕްރީލް 25، 1844 ގައެވެ.\nޗިލީގެ އާބާދީގެ 52.7% އަކީ ދޮން މީހުން ކަމަށް ލެޓިން އެމެރިކަން ސްޓަޑީޒްގެ ޕްރޮފެސަރެއް ކަމުގައިވާ ފްރެންސިސްކޯ ލިޒްކާނޯ ވިދާޅުވެއެވެ. އަދި 44% އަކީ މެސްޓިޒޯއިންނެވެ. ޗިލީގެ އާބާދީގެ 70% މީހުން ބުނާ ގޮތުގައި އެމީހުންނަކީ ކްރިސްޓިޔަނުންނެވެ. ކޮންމެ ވެސް ވަރަކަށް މުސްލިމުން ތިބި ކަމުގައި ވިޔަސް ޗިލީގައި މުސްލިމުން ވަރަށް މަދެވެ.\nޗިލީގެ ސަގާފަތު ބިނާވެގެންވަނީ ސްޕެނިޝް ސަގާފަތުގެ މައްޗަށެވެ. ކުޅިވަރުގެ ގޮތުގައި ޗިލީގައި އެންމެ މަޝްހޫރު ކުޅިވަރަކީ ފުޓު ބޯޅައެވެ. ޗިލީއަކީ މުއްސަނދި ސަގާފަތެއް އޮތް ޤައުމެކެވެ. ޗިލީގެ ކާނާއަކީ ދެކުނު އެމެރިކާގައި އެންމެ މަޝްހޫރު އެއް ކެއުން ކަމަށް ބެލެވިފައިވެއެވެ.\n2003 ވަނަ އަހަރުން ފެށިގެން ޗިލީގެ އިޤްތިޞާދު އަންނަނީ ރަނގަޅުވަމުންނެވެ. އެ ޤައުމުގެ ޖީ.ޑީ.ޕީ ޕަރކެޕިޓާ އަކީ 10117 ޑޮލަރެވެ.\n"Chilean Government". The Coat of Arms. Retrieved 2009-06-20.\n"Chile". International Monetary Fund. Retrieved 2009-10-01.\n↑ Cite error: Invalid <ref> tag; no text was provided for refs named casen


މީހަކު ކަރަންޓީން ކުރުމަށް ކޯޓު އަމުރެއް ނެރެފި – Dhen.mv\nމީހަކު ކަރަންޓީން ކުރުމަށް ކޯޓު އަމުރެއް ނެރެފި\nދެން އެމްވީ April 26, 2020 - 2:20 pm\nކަރަންޓީނަށް ދާން ދެކޮޅު ހެދި މީހަކު، ކޯޓް އަމުރެއްގެ ދަށުން ކަރަންޓީނަށް ގެންގޮސްފިއެވެ.\nސިވިލް ކޯޓުން ބުނީ ކަރަންޓީނަށް ދިއުމަށް ދެކޮޅު ހެދި ދިވެއްސެއްގެ މައްޗަށް ކަރަންޓީނަށް ދިއުމަށް އެންގުމާއި އެކު އެމީހާ ކަރަންޓީން ފެސިލިޓީއެއްގައި ބަންދު ކުރުމަށް އެކަމުގައި ޝާމިލުވާ އެންމެހާ ފަރާތްތަކަށާއި ފުލުހުންގެ މައްޗަށް ރޭ ނެރެފައިވާ ކަމަށެވެ.\nމީގެކުރިންވެސް ވަނީ ކަރަންޓީނަށް ދިއުމަށް ދެކޮޅު ހެދި ދެ މީހެއްގެ މައްޗަށް ކޯޓު އަމުރެއް ނެރެފައެވެ. ގައިން ގަޔަށް އަރާ ނުރައްކާތެރި ބަލި މީހުން ކަރަންޓީން ކުރުމާއި ރައްކާތެރިކަމުގެ ފިޔަވަޅުގެ ގޮތުން އެ މީހުންނަށް އަންގާ އެންގުންތަކަށް ތަބާނުވާ ނަމަ، އެކަން ކުރުމުގެ ކޯޓު އަމުރު ނެރުމުގެ އުސޫލު ސިވިލް ކޯޓުން އާއްމު ކުރީ މިދިޔަ މަހުގެ 12ވަނަ ދުވަހުއެވެ.\nއާންމު ސިއްހަތު ރައްކާތެރި ކުރުމުގެ ގާނޫނު ބުނާގޮތުން، ގައިން ގަޔަށް އަރާ ބައްޔެއް ހުންނަ މީހުންނާއި އެފަދަ ބައްޔެއް ހުރެދާނެ ކަމަށް ބެލެވޭ މީހުން ވަކި ކަމެއް ނުކުރަން ނުވަތަ ވަކި ކަމެއް ކުރަން އެންގިދާނެ އެވެ. އޭގެ ތެރޭގައި ކަރަންޓީން ކުރުން ވެސް ހިމެނެއެވެ. އަދި އެކަމަށް އެ މީހަކު ދެކޮޅު ހަދާ ނަމަ، އެކަން ތަންފީޒު ކުރުމުގެ އަމުރަކަށް އެދި ސިވިލް ކޯޓަށް ހުށަހެޅިދާނެ ކަމަށް ވެސް އެ ގާނޫނުގައިވެއެވެ.


UK ge nimmumun bainal aqvaamee imthihaanah asareh nukuraane: Cambridge | Mihaaru\nއަމީނިއްޔާ ސްކޫލުގެ ދަރިވަރުންތަކެއް، އޯ ލެވެލް އިމްތިޚާނަށް ފަހު ސްކޫލުން ނުކުމެގެން ދަނީ.-- ފޮޓޯ: ހުސެއިން ވަހީދު/ މިހާރު\nޔޫކޭގެ ނިންމުމުން ބައިނަލްއަގުވާމީ އިމްތިޚާނަށް އަސަރެއް ނުކުރާނެ: ކެމްބްރިޖް\n19 މާޗް 2020 - 13:246comments\nދުނިޔޭގައި ފެތުރެމުންދާ ކޮވިޑް-19 ރޯގާ ޖެހޭ މީހުން ގިނަވެ އެ ބަލީގައި މަރުވާ މީހުންގެ އަދަދު އިތުރުވާން ފެށުމާ އެކު އިނގިރޭސިވިލާތުގެ ސްކޫލްތައް ބަންދުކޮށް މެއި އަދި ޖޫން މަހުގެ އިމްތިހާނު ނުބާއްވާނެ ކަމަށް އެ ގައުމުގެ ބޮޑުވަޒީރު ބޮރިސް ޖޯންސަން އިއްޔެ ވަނީ އިއުލާނުކުރައްވައިފަ އެވެ. އޭގެ ތެރޭގައި ޖީސީއެސްއީ އޭލެވެލް އާއި އޯ ލެވެލް ވެސް ހިމެނެ އެވެ.\nއެކަމުގެ މައުލޫމާތު ހިއްސާކޮށް ކެމްބްރިޖު އިންޓަނޭޝަނަލްގެ ވެބްސައިޓުގައި ބުނީ، ކެމްބްރިޖް އައިޖީސީއެސްއީ އާއި ކެމްބްރިޖް އޯ ލެވެލް އާއި ކެމްބްރިޖް އިންޓަނޭޝަނަލް އޭއެސް އޭ ލެވެލް، ކެމްބްރިޖް އޭއައިސީއީ ޑިޕްލޮމާ އަކީ، އިނގިރޭސިވިލާތުން ފަސްކުރި އިމްތިޚާނުތަކާ ތަފާތު އިމްތިހާނެއް ކަމަށެވެ.\nUK ge School thah bandhukoh O'Level aai A'Level\nއޯ ލެވެލްގައި ރާއްޖޭގެ ދަރިވަރުން ހަދަނީ ކެމްބްރިޖުން ދެ އިމްތިޚާނެވެ. އޭ ލެވެލްގައި ހަދަނީ އެޑެކްސެލް އިމްތިޚާނެވެ.\nކެމްބްރިޖް އިމްތިޚާނު، އިނގިރޭސިވިލާތުން ބޭރުގެ އެހެން ގައުމުތަކުގެ ތެރެއިން ސްކޫލްތައް ބަންދު ނުކުރާ އަދި ރައްކާތެރިކަމާއެކު ބޭއްވޭނެ ގައުމުތަކުގައި އިމްތިޚާނު އޮންނާނެ ކަމަށް ވެބްސައިޓުގައި ބުންޏެވެ.\nއިނގިރޭސިވިލާތުގައި ވެސް ކެމްބްރިޖު އިިންޓަނޭޝަނަލް އިމްތިޚާނު ހަދާ ސްކޫލުތަކާ މެދު ކަންތައް ކުރާނެ ގޮތް، އެ ގައުމުގެ ސަރުކާރާ މަޝްވަރާކޮށް އެ މީހުންގެ މަގުސަދު ސާފުކުރަމުން އަންނަކަން ފާހަގަކޮށް ބުނީ އެކަމުގެ މައުލޫމާތު ސްކޫލުތަކާ ފަހުން ހިއްސާކުރާނެ ކަމަށެވެ.\nމި ނިންމުމާ ގުޅިގެން އެޑިއުކޭޝަން މިނިސްޓްރީން ބުނީ އެ އިމްތިޚާނުތަކާ މެދު އިމްތިހާނުތައް ފޯރުކޮށްދޭ އިނގިރޭސިވިލާތުގެ މަރުކަޒުތަކުން އިތުރު އެއްވެސް ނިންމުމެއް ނިންމާފައި ނުވާ ކަމަށެވެ. އެހެންވެ ރާއްޖޭގެ ދަރިވަރުން އަންނަ މެއި އަދި ޖޫން މަހު އިށީންނަން ހަމަޖައްސާފައިވާ އިމްތިހާނުތައް ފަސްކުރުމާ މެދު އަދި ގޮތެއް ނުނިންމާ ކަމަށް ބުންޏެވެ.\nކޮވިޑް-19 އާ ގުޅިގެން ދުނިޔޭގެ 50 އަށްވުރެ ގިނަ ގައުމުތަކުގެ ސްކޫލުތައް ބަންދުކޮށްފައިވާ، ދުނިޔޭގެ ތައުލީމާ ބެހޭ ހުރިހާ ކަމެއް މޮނިޓާކުރާ އދ.ގެ ޖަމިއްޔާ، ޔުނެސްކޯއިން ބުންޏެވެ. އެ ޖަމިއްޔާ އިން ބުނީ ބަލިމަޑުކަމެއްގެ ގޮތުގައި ކަނޑައަޅާފައިވާ ރޯގާގެ ސަބަބުން 300 މިލިއަން ކުދިން ސްކޫލަށް ނުދާ ކަމަށެވެ. އޭގެ ތެރެއިން ބައެއް ގައުމުތަކުގައި އޮންލައިންކޮށް ކިޔަވައިދޭން ވަނީ ނިންމައިފަ އެވެ.\nCovid-19: 50 gaumun 300 million kudhin school ah nudhey: UNESCO\nރާއްޖެއިން ވެސް މި ހަފުތާގައި ސްކޫލުތައް ބަންދުކޮށް އޮންލައިންކޮށް ކިޔަވައިދޭން ފެށި އެވެ. ނަމަވެސް މިއަދުން ފެށިގެން އަންނަ ހަފުތާގެ ބުރާސްފަތި ދުވަހާ ހަމައަށް ސަރުކާރު ބަންދު ދުވަހެއްގެ ގޮތުގައި ހަމަޖެއްސުމުން، އޮންލައިންކޮށް ވެސް ކިޔަވައިދިނުން މެދުކަނޑާލީ އެވެ.\nރާއްޖެއިން ކޮވިޑް-19 ގެ ބަލީގެ 13 މީހަކު ފެނިފައިވާއިރު، އެ އެންމެން ވެސް ފެނިފައިވަނީ ރިސޯޓުތަކުންނެވެ. އެއީ ކުރެއްދޫ ރިސޯޓުގެ ފަސް މީހަކާއި ބަތަލާ ރިސޯޓުން ދެ މީހަކާއި އަނަންތަރާ ދިގު ރިސޯޓުން ދެ މީހަކާއި ކުރަމަތި ރިސޯޓުން ދޭއް އަދި އައިލެންޑް ސަފާރިން ދެ މީހެކެވެ. އެ މީހުންގެ ތެރޭގައި ހިމެނެނީ ޓޫރިސްޓުން އަދި ބިދޭސީ މަސައްކަތްތެރިންނެވެ.\nއެ ބަލި 176 ގައުމަށް ފެތުރިފައިވާއިރު މިހާތަނަށް 219،087 މީހުންނަށް، ޗައިނާގައި އުފަންވި ކަމަށް ބެލެވޭ ރޯގާ ޖެހިފައި ވެ އެވެ. އޭގެ ތެރެއިން 85،673 މީހުން ބަލިން ރަނގަޅުވެފައިވާއިރު 8،961 މީހުން މަރުވެފައި ވެ އެވެ.\nއިތުރު ލިޔުންތައް ތައުލީމް އެޑިއުކޭޝަން މިނިސްޓްރީ ކިޔަވާކުދިން ކެމްބްރިޖް ޔުނިވާސިޓީ އޯލެވެލް އިމްތިހާން އޭލެވެލް އިމްތިހާން ޑރ. އާއިޝަތު އަލީ، އެޑިއުކޭޝަން މިނިސްޓަރު


މެޖިކްލީން ފުވައްމުލައް ސިޓީ ކައުންސިލްގެ ފުޓްސަލް މުބާރާތް މާދަމާ ރޭ ފަށަނީ – Mikal News\nސިޓީކައުނސިލްގެ ފުޓްސަލްމުބާރާތުގެ ގުރުއަތަލުން\nމެޖިކްލީން ފުވައްމުލައް ސިޓީ ކައުންސިލްގެ ފުޓްސަލް މުބާރާތުގެ ކުޅުން މާދަމާ ފެށޭނެއެވެ. އިއްވެ ވަނީ މުބާރާތުގެ ގުރުއަތުލުން ބާއްވާފައެވެ. މިއީ ސިޓީ ކައުންސިލުން ބާއްވާ3ވަނަ ފުޓުސަލް މުބާރާތެވެ.\nމިމުބާރާތުގައި ބައިވެރިވެފައި ވަނީ 8 ޓީމެވެ. މި8 ޓީމު ވަނީ ދެ ގްރޫޕަށް ބަހާލާފައެވެ. ކޮންމެ ގްރޫޕަކުންވެސް އެންމެ މޮޅޫ ދެޓިމެއް ސެމީފައިނަލްގައި ކްރޮސްކޮށް ބައްދަލުކުރުމަށްފަހު މޮޅުވާ ދެ ޓީެމެއް ފައިނަލަށް ދާނެއެވެ.\nމި މުބާރާތުގެ ކުޅުން ފަށާނީ މާދަމާ، 21 ޑިސެމްބަރު ދުވަހުގެ ރޭގައެވެ. މުބާރާތުގެ މެޗުތައް ކުޅުމަށް ހަމަޖެހިފައިވަނީ ފުވައްމުލަކު ސްޓޭޑިއަމްގެ ފުޓްސަލް ކޯޓުގައެވެ. ކޮންމެ ރެއަކު ވެސް ދެމެޗު ކުޅުމަށް ހަމަޖެހިފައި ވެއެވެ. ފުރަތަމަ މެޗު ފަށަޏި 21:00ގައެވެ. އަދި ދެވަނަ މެޗު ފަށަނޫީ 22:00ގައެވެ.\nމުބާރާތް ހުޅުވުމުގެ ގޮތުން ފުރަތަމަ މެޗުގައި ވާދަކުރާނީ އެފްސީ ދޫނޑިގަލޯނާ ޖޫނިއާސް އާއި ހޯދަޑު ސްޕޯރޓްސް ކްލަބް އެވެ. އަދި މާދަމާ ރޭގެ ދެވަނ ަމެޗުގައި ވާދަކުރާނީ ގްރޫޕް ބީގެ ފުނާޑު އވަށަުގެ ދެޓިމ ކަމަށްވާ އެކުވެރި ފުނާޑު އާއި އެކްސްޖޭވީސީ ފުނާޑު ޓީމެވެ.\nމިއީ ފުވައްމުލަކުގެ ރައްޔިތުންގެ މެދުގައި އިޖުތިމާއީ ރޫޙު އާލާކޮށް ހުނަރުވެރި ފުޓްބޯޅަ ކުޅުންތެރިން އުފައްދައި ކުޅުންތެރިނަށް ކުޅުމުގެ ފުރުސަތު ހޯދައިދިނުމުގެ ގޮތުން ބާއްވާ މުބާރާތެކެވެ.\nއޭ -އެފްސީ ދޫނޑިގަލޯނާ ޖޫނިއާސް\nބީ- ހޯދަޑު ސްޕޯރޓްސް ކްލަބް\nސީ- އެފްސީ ދަޑިމަގު ޖޫނިއާސް\nޑީ- މާލެގަން ޔޫތު ފައުންޑޭޝަން\nއީ – އެކުވެރި ފުނާޑު\nއެފް – އެކްސްޖޭވީސީ ފުނާޑު\nޖީ – އެފްސީ ދޫނޑިގަލޯނާ\nއެޗް – އެފްސީ ދަޑިމަގު\nއެންމެ ފަހުން 2020 ވަނަ އަހަރު ސިޓީ ކައުންސިލުން ބޭއްވި ވެޓެރަންސް ފުޓްސަލް މުބާރާތުގެ ޗެމްޕިއަންކަން ހޯދީ އެފްސީ ދޫނޑިގަލޯނާ ޓީމެވެ. އަދި 2019ގައި ސިޓީ ކައުންސިލުން ބޭއްވި ފުވައްމުލަކު އޮފީސް ފުޓްސަލް ކަޕްގެ ޗެމްޕިއަންކަން ހޯދީ ފެނަކަ ރިކްރިއޭޝަން ކްލަބުގެ ޓީމުންނެވެ.\nމެޖިކްލީން ފުވައމްުލައް ސިޓީ ކައުންސިލްް ފުޓްސަލް މުބާރާތް 2021 ގެ ތާވަލް\nގުޅުންހުރި މައުލޫތައް:ފުވައްމުލައް ސިޓީ ކައުންސިލް ފުޓްސަލް މުބާރާތް, ފުޓްސަލް\nސިޓީ ކައުންސިލް ފުޓްސަލް މުބާރާތުގެ ފުރަތަމަ ދުވަހުގެ މެޗުތަކުން މޮޅުވީ ދޫނޑިގަމާއި ހޯދަޑު\nދޫޑިގަލާނޯ ބަލިކޮށް ހޯދަޑު ސްޕޯޓްސް އިން ތަށި އުފުލާލައިފި\nއެފްސީ ދޯނޑިގަލޯނާ ޓީމާއި ހޯދަޑު ސްޕޯރޓްސް ފައިނަލަށް


Uthuru Korea in Japanuge kanduge sarahadhugai thamreenu thakei kuriya gengosfi\nއުތުރު ކޮރެއާއިން ޖަޕާނުގެ ކަނޑުގައި ތަމްރީނުތަކެއް ކުރިއަށް ގެންގޮސްޕި\nނޯތު ކޮރެއާގެ ސިފައިންތަކެއް- ޖަޕާނު ކަނޑުގައި ނޯތު ކޮރެއާއިން ކުރިއަށް ގެންދިޔަ ތަމްރީނުތަކެއްގެ މައްސަލަ ވަނީ ބޮޑުވެފަ\nއުތުރު ކޮރެއާއިން ޖަޕާނުގެ ކަނޑުގައި އަސްކަރީ ތަމްރީނުތަކެއް ކުރިއަށް ގެންގޮސްފި އެވެ. ތަމްރީނުތަށް ކުރިއަށް ގެންދިޔައީ އުތުރު ކޮރެއާއިން ނިއުކުލިއާ އަދި ބެލެސްޓިކް މިސައިލް ޓެސްޓު ކުރުމަށް ބޭނުންކުރަމުންދާ ޖަޕާން ކަނޑުގެ ސަރަހައްދެވެ.\nތަމްރީނުތަކުގެ މައުލޫމާތު ދެމުން، ދެކުނު ކޮރެއާއިން ބުނީ، ތަމްރީނުތަށް ކުރިއަށް ގެންގޮސްފައިވަނީ މިދިޔަ ހޮނިހިރު ދުވަހާއި އާދިއްތަ ދުވަހު ކަމަށެވެ. ހެދި ތަމްރީނުތަކަކީ، ވައިގެ ތަމްރީނާއި، ކަނޑުގެ ތަމްރީނު ތަކެވެ. މި ތަމްރީނުތަށް ޖަޕާނުން ވަނީ ކުށްވެރިކޮށްފަ އެވެ. ތަމްރީނުތަށް ކުރިއަށް ގެންގޮސްފައިވާކަން ފަޅާ އެޅުމުން ދެކުނު ކޮރެއާއިން ބުނީ، އެގައުމަށް ލިބިފައިވާ ޖާސޫސީ މައުލޫމާތު ޖަޕާނާ ހިއްސާކޮށް ސަރަހައްދުގެ އަމަން ބެލެހެއްޓުމުގެ މަސައްކަތް ކުރާނެ ކަމަށެވެ.\nނޯތު ކޮރެއާއިން ތަމްރީނުތަށް ކުރިއަށް ގެންދިޔަ ސަރަހައްދުގައި ޖަޕާނާއި އުތުރު ކޮރެއާ ގުޅިގެން ބަލަހައްޓަމުންދާ ޓަކޭޝިމާ ކިޔާ ރަށެއް އޮވެ އެވެ. މި ރަށް އޮންނަނީ ސީ އޮފް ޖަޕާން ނުވަތަ އީސްޓް އޭޝިއާ ކަނޑުގަ އެވެ.\nޖަޕާނުގެ ކަނޑުގެ ސަރަހައްދުގެ އަމާންކަން ގެއްލި ހިގައިދާނެ ކަމަށް ހީވި ނަމަވެސް، އުތުރު ކޮރެއާއިން ބުނެފައިވަނީ، ޖަޕާނު ކަނޑުގައި ކުރިއަށް ގެންދިޔަ ތަމްރިނު ތަކަކީ، ރޫޓީން އެކްސަސައިޒެއް ކަމަށެވެ. އަދި އެއީ އެއްވެސް ގައުމަކަށް ނުވަތަށް ކަމަކަށް ބިރު ދައްކަން ވެގެން ކުރިއަށް ގެންދިޔަ ތަމްރީނުތަކެއް ނޫން ކަމަށެވެ.\nފާއިތުވި ދެ ހަފްތާގައި ނޯތު ކޮރެއާއިން ވަނީ ޖަޕާނުގެ ކަނޑަށް ގިނަ އަދަދެއްގެ މިސައިލް ޓެސްޓް ކޮށްފަ އެވެ. ނޯތު ކޮރެއާގެ މިސައިލް ޕްރޮގްރާމްތަށް ދުނިޔެއިން ކުށްވެރި ކުރިނަމަވެސް، ސައުތު ކޮރެއާގައި ގާއިމްވެ ތިބޭ އެމެރިކާގެ ސިފައިން ދިމާ ވެދާނެ ހަމަލާއަކުން ދިފާއުވުމަށް، މިސައިލް ޕްރޮގްރާމް މުހިންމު ކަމަށް ބުނެފަ އެވެ.\nނިއުކްލިއަ އުތުރު ކޮރެއާ ޖަޕާން\nއުތުރު ކޮރެއާ އާއެކު މަޝްވަރާކުރަން އެމެރިކާ ތައްޔާރު\nނިއުކިލިއާ ނައްތާލައިފިނަމަ އުތުރު ކޮރެއާ ބޮޑު ބާރަކަށް ހަދައިދޭނަން\nނިއުކިލިއާ މައްސަލާގައި އެމެރިކާއެކު ކުރާނެ މަޝްވަރާއެއް ނެތް: ކިމް\nއުތުރު ކޮރެއާއަށް އެކަނި ނިއުކިލިއާ ނައްތާ ނުލެވޭނެ: ޓްރަމްޕު


Bayaku shakku kuriyas Karthik dhureh nuvaanan: Anaaya | Mihaaru\nކޮންމެ ވާހަކައެއް ދެއްކިޔަސް ކާތިކްއާ ދުރެއް ނުވާނަން: އަނާޔާ\n02 ޑިސެމްބަރ 2019 - 07:25 1 comment\nރީނޫ ރަވީ ޗޯޕްރާ ޕްރޮޑިއުސްކޮށް މުދައްސަރް އަޒީޒް ޑައިރެކްޓް ކުރާ ރޮމޭންޓިކް ކޮމެޑީ "ޕަތީ ޕަތުނީ އައުރް ވޯ" ގައި ފުރަތަމަ ފަހަރަށް އެކުގައި މަސައްކަތްކުރާ އަނާޔާ ޕާންޑޭ އާއި ކާތިކް އާރްޔަން ގުޅުވައިގެން ތަފާތު ވާހަކަތައް ފެތުރެމުންދާތާ ކިތަންމެ ދުވަހެކެވެ. އެކަމަކު މިދެތަރިންގެ މެދުގައި އޮތް ގުޅުމަކަށް މިފަދަ ވާހަކަތަކަކުން އެއްވެސް އަސަރެއް ނުފޯރާ ކަމަށްވެ އެވެ.\nދާދި ފަހުން ދިން އިންޓަވިއުއެއްގައި އަނާޔާ ބުނެފައި ވަނީ ކޮންމެގޮތަކަށް އުޅުނަސް މީހުން ވާހަކަދައްކާނެ ކަމަށެވެ. އެހެންވެ އޭނާ ވެސް އުޅޭނީ އެކަންކަމަށް ނުވިސްނައި އޭނަ ބޭނުންވާ ގޮތަކަށް ކަމަށް ބުންޏެވެ. ކާތިކް އަކީ މަސައްކަތުގެ ބައިވެރިއެއްގެ އިތުރުން ގާތް އެކުވެރިއެއް ކަމުގައި ސިފަކުރަމުން އަނާޔާ ބުނީ މީހުން ކޮންމެ ފަދަ ވާހަކައެއް ފެތުރިއަސް ކާތިކްއާ ދެމެދު އޮންނަ އެކުވެރިކަމަށް ނިމުމެއް ނުގެންނާނެ ކަމަށާއި އެކުގައި ވަގުތު ހޭދަކުރުން ނުހުއްޓާނެ ކަމަށެވެ.\nއަނާޔާ ކާތިކް ސިފަކުރަނީ ވަރަށް ތެދުވެރި މީހެއްގެ ގޮތުގަ އެވެ. ކުރިއަރައިގެން ދިއުމުން ތިމާގެ އަސްލު ހަނދާން ނެތުމަކީ ގިނަބަޔަކަށް ވާ ކަމެއް ކަމަކަށް ވިޔަސް ކާތިކް ތަފާތު ކަމަށް ބުންޏެވެ. އެއާޚިލާފަށް ކާތިކް އޭނަގެ އަސްލާ މެދު ފަޚުރުވެރިވާ ކަމަށް އަނާޔާ ބުންޏެވެ.\nޕަތީ ޕަތުނީ އައުރް ވޯގައި އަނާޔާ އާއި ކާތިކްގެ އިތުރުން ދެން ފެންނާނީ ބޫމީ ޕެޑްނޭކަރެވެ. މިއީ 1978 ވަނަ އަހަރު ހަމަ މި ނަމުގައި އުފައްދާފައިވާ ފިލްމެއްގެ ރިމޭކްއެކެވެ. ފިލްމު ރިލީޒް ކުރުމަށް ހަމަޖެހިފައިވަނީ މި މަހު6ގަ އެވެ.


Bullyge Shikaara Akahvi Quaden Disney Land Ah Fonuvan Mash'hooru Tharin Eheevanee - Vaguthu\nސްކޫލްގައި ގަނަގެ ޝިކާއަރަށްވި އޮސްޓްރޭލިއާއަށް ނިސްބަތްވާ އުމުރުން9އަހަރުގެ ކުއެޑެން ބޭލްސްގެ ވާހަކަ މީސް މީޑިއާގައި ހިއްސާ ކުރީ އޭނާގެ މަންމައެވެ. ގަނާ އާއި ހެދި ކުއެޑެން ބޭނުންވަނީ އަމިއްލައަށް މަރުވާށެވެ. ސްކޫލް ނިންމާފައި މަންމައާއެކު ކާރުގައި ކުއެޑެން ގެއަށް ދިޔައީ ރޮމުން ރޮމުންނެވެ. އޭނާގެ މަންމަ ފޭސްބުކްއަށް ލި ވީޑިއޯގައި ކުއެޑެން، އޭނާ އަމިއްލައަށް މަރުވާން ބޭނުންވާ ވާހަަކަ ބުނެއެވެ.\nމިއީ އޭނާ އަމިއްލައަށް މަރުވާން ބުނި ފުރަތަމަ ފަހަރެއް ނޫނެވެ. އޭނާގެ މަންމަ ޔައްރަކާ ބޭލްސް ފޭސްބުކް ލައިވް މެދުވެރިކޮށް ވަނީ، އަމިއްލަ ދަރިންނާއި، އާއިލާ އަދި ރަހުމަތްތެރިންނަށް ރަނގަޅު ތައުލީމެއް ދިނުމަށެވެ. އޭނާ އެ ވީޑިއޯ ހިއްސާ ކުރީ ބުލީގެ ސަބަބުން ކުއެޑެންއަށް ކޮށްފައިވާ އަސަރު ދައްކައި ދިނުމަށެވެ.\nއެ ވީިޑިއޯ މީސް މީޑިއާގައި ދައުރުވާން ފެށުމާއެކު 16 މިލިއަން ފަހަރު މިހާރު އެ ވީޑިއޯ ބަލާފައި ވެއެވެ. އަދި ދުނިޔޭގެ އެކި ކަންކޮޅުތަކުން ބޭލްސްއަށް ސަޕޯޓް ދަނީ ލިބެމުންނެވެ.\nމީގެ ތެރޭގައި އޮސްޓްރޭލިއާގެ އެކްޓަރ ހަގް ޖަކްމަންވެސް ހިމެނެއެވެ. އޭނާ ޓްވީޓާ މެދުވެރިކޮށް، ބުނީ، ކޮންމެ ކަމެއް ދިމާވިޔަސް، އޭނާއަކީ ކުއެޑެންގެ ރަހުމަތްތެރިއެއް ކަމަށެވެ. އަދި ކުއެޑެން އަކީ ވަރަށް ހިތްވަރުގަދަ ކުއްޖެއްކަން އޭނާ ވަނީފާހަގަކޯށްފައެވެ. އަދި އެކަކު އަނެކަކަށް އަޅާލައި، ގަނާ އާއި ދެކޮޅު ވުމަށް ޖެކްމެން އެދިފައި ވެއެވެ.\nމީގެ އިތުރުން ކުއެޑެންއަށް އެހީތެރިވުމަށް ގޯފަންޑްމީ ޕޭޖްގައި ޔޫއެސްގެ ކޮމޭޑިއަން ބްރެޑް ވިލިއަމްސް ވަނީ 170،000 ޑޮލަރު އެއްކޮށްފައެވެ. އޭނާ އެ ފައިސާ ދޭނީ ކުއެޑެން އާއި އޭނާގެ މަންމަ ކެލިފޯނިއާގައި ހުންނަ ޑިސްނީ ލޭންޑަށް ދިއުމަށެވެ. އެކަމުގައި އިތުރު ބައެއް މަޝްހޫރު ތަރިންނާއި އަމިއްލަ ބައެއް މީހުންގެ އެހީތެރިކަން ލިބެމުން އަންނަ ކަމަށް ވެއެވެ.\nއޭނާގެ އިތުރުން، ނޭޝަނަލް ރަގްބީ ލީގް އަންޑަޖީނަސް އޯލް ސްޓާ ޓީމުގެ ސަޕޯޓުވެސް އޭނާ ވަނީ ލިބިގެން ގޮސްފައެވެ.\nކުއެޑެން ނަމަކަށް ކިޔާ އެ ކުއްޖާއަކީ "އެޗޮންޑްރޮޕްލަސިއާ" ނަމަކަށް ކިޔާ ސިއްހީ މައްސަލައެއްގެ ސަބަބުން އެހެން ކުދިންނަށްވުރެ ކުރުކޮށް ހުންނަ ކުއްޖެކެވެ. އޭނާއަށް ކޮންމެ ދުވަހަކުވެސް ގަނާ ކުރެއެވެ. އޭނާއަށް ގަނާ ކުރާތީ އޭނާގެ މަންމަގެ ހިތްފަޅައިގެން ގޮސްފައިވާއިރު، އެ ސިއްހީ މައްސަަލައިން ސަލާމަތް ކުރެވޭތޯ އޭނާގެ އޮޕަރޭޝަންތަކެއްވެސް ކޮށްފައިވާކަަމަށް ވެއެވެ.\nފެބުރުއަރީ 21, 2020 18:15\nރާއްޖޭގެ ސުކޫލުތަކުގައި ވެސް ބުލީކުރުން އިންތިހާ ދަރަޖައަށް ގޮއްސި. ކޮބާ އެޑިއުކޭޝަން މިނިސްޓަރު\nބުލީކުރުން ހުއްޓުވޭނީ އިސްލާމީ އަޚްލާގް ދަސްކޮށްދީގެން


Juzam bali fethurey kamah iulaan kurumah fahu ekan dhogukohfi\nޖުޒާމް ބަލި ފެތުރޭ ކަމަށް އިއުލާން ކުރުމަށް ފަހު ދޮގުކޮށްފި\nގދ. ފަރެސްމާތޮޑާގައި ލެޕްރަސީ ނުވަތަ ޖުޒާމް ބަލި ފެތުރެމުންދާ ކަމަށް ބުނެ ސިއްހީ މަރުކަޒުން ނެރުނު އިއުލާން ހަގީގަތާ ހިލާފު ވާހަކަ ހުރި ކަމަށް ހަމަ އެ މަރުކަޒުން ބުނެ އިއުލާން ދޮފުކޮށްފި އެވެ.\nމިދިޔަ ހަފުތާގެ ތެރޭގައި ސިއްހީ މަރުކަޒުން ނެރުނު އިއުލާނުގައިވާ ބުނެފައި ވަނީ 1960 ގެ އަހަރުތަކުގައި ރާއްޖޭގައި ހަލުވިކަމާއެކު ފެތުރެމުން ދިޔަ ޖުޒާމް ބަލި އެ ރަށުގައި ފެތުރެމުންދާ ކަމަށާއި އެ ބައްޔަށް އެ ރަށު މީހަކު ފަރުވާ ހޯދަމުންދާ ކަމަށެވެ. އެ ބައްޔަށް ސްކީން ކުރުމުގެ ހަރަކާތްތަކެއް ސިއްހީ މަރުކަޒުގައި ކުރިޔަށް ދާ ކަމަށް ވެސް އެ އިއުލާނުގައި ވަނީ ބުނެފައި ވެއެވެ.\nއެކަމާ ގުޅޭ ގޮތުން "އަވަސް" އިން ސުވާލު ކުރުމުން ސިއްހީ މަރުކަޒު ހިންގުމާ ހަވާލުވެ ހުންނެވި މުހައްމަދު ސޮބާހު ވިދާޅުވީ އެ އިއުލާނުގައި ވަނީ ހަގީގަތް އެކުލެވޭ ވާހަކައެއް ނޫން ކަމަށެވެ. އަދި އެކަމުގެ ހަގީގަތެއް ވަރަށް އަވަހަ ރަސްމީކޮށް ހާމަ ކުރައްވާނެ ކަމަށެވެ. އެ ރަށުގައި ޖުޒާމް ބަލި ޖެހިފައިވާ މީހަކަށް ފަރުވާ ދެމުންދާ ކަމެއް ވެސް ނޫން ކަމެއް އޭނާ ވިދާޅެއް ނުވި އެވެ.\nއެހެންނަމަވެސް އެ ރަށު ކައުންސިލް މެންބަރު ޔާސިރު މުހައްމަދު ވިދާޅުވީ ރަށުގައި ޖުޒާމް ބަލި ޖެހިގެން ދެތިން މީހަކު އުޅޭ ހަބަރު ލިބިފައިވާ ކަމަށާއި އެ މީހުންނަށް ފަރުވާ ވެސް ދެމުން ގެންދާ ކަމަށެވެ. އެހެން ނަމަވެސް އެކަމާ ގުޅިގެން ނެރުނު އިއުލާނުގައި އިބާރާތް ކުރުމުގެ މައްސަލަތަކެއް ހުރި ކަމަށް ސިއްހީ މަރުކަޒުން ބުނި ކަމަށެވެ.\n"ސިއްހީ މަރުކަޒުން ބުނި އިއުލާނުގައި އިބާރާތް ކުރުމުގެ މައްސަލަތައް ހުރި ކަމަށް، އެތަނުން މާ ގިނަ ވާހަަކައެއް ހާމައެއް ނުކުރޭ. އެހެން ނަމަވެސް ސްކްރީ ކުރުމުގެ މަސައްކަތް އަދިވެސް ކުރިޔަށް އެބަދޭ،" ކައުންސިލަރު ވިދާޅުވި އެވެ.\nއެކަމާ ގުޅޭ ގޮތުން ހެލްތު މިނިސްޓްރީގެ ބަހެއް އަދި ނުލިބެ އެވެ.\nޖުޒާމް ބައްޔަކީ ބެކްޓީރިއާއިން ޖެހޭ އަދި އެ ބައްޔަށް ކުރީ ކޮޅު ދެނެގަނެވިއްޖެ ނަމަ ކުރެވިއްޖެ ނަމަ ފަރުވާ ކުރެވޭ ބައްޔަކެވެ. ރާއްޖޭގައި ކުރިން އެ ބަލި ވަރަށް އާންމުވި ނަމަވެސް މިހާރު ވަނީ ވަރަށް ބޮޑަށް ކޮންޓްރޯލުކޮށްފަ އެވެ. އަދި 2030 ވަނަ އަހަރަށް އެއްކޮށް އެ ބަލި ނައްތާލަން ވެސް ވަނީ އަމާޒު ހިފައިފަ އެވެ.\nފަރެސް މާތޮޑާ ޖުޒާމް ބަލި\nޖުޒާމް ބައްޔެއް ނުފެތުރޭ، ޖެހުނީ ތިން މީހަކަށް


SunOnline: #Dhihdhoo dhe kujjakah Doctor kan kiyevumuge furusathuerashu membaru fahikohdhevvaifi\nދިއްދޫ ދެ ކުއްޖަކަށް ޑޮކްޓަރުކަން ކިޔެވުމުގެ ފުރުސަތު އެ ދާއިރާގެ މެމްބަރު ފަހިކޮށްދެއްވައިފި\nމުހައްމަދު ނަސީމް 27 Dec 2014, 15:42\nހއ. ދިއްދޫ ދާއިރާގެ މެމްބަރު ޢަބުދުއްލަތީފު މުހައްމަދު ރައްޔިތުންގެ މަޖިލީހުގެ ކެމްޕޭނުގައި ވެވަޑައިގެންފައިވާ ވައުދު ފުއްދެވުމުގެ ގޮތުން ޑޮކްޓަރުކަން ކިޔެވުމުގެ ފުރުސަތު އެ ރަށުގެ ދެކުއްޖަކަށް ފަހިކޮށްދެއްވައިފި އެވެ.\nސަންއާ ވާހަކަ ދައްކަވަމުން ލަތީފު މިއަދު ވިދާޅުވީ ވައުދުވެވަޑައިގެންފައި ވާނީ ތިން ކުއްޖަކަށް ޑޮކްޓަރުކަން ކިޔެވުމުގެ މަގު ފަހިކޮށްދެއްވުމަށް ކަމަށާއި މިހާރު ދެ ކުއްޖަކަށް އެ ފުރުސަތު ފަހިކޮށްދެއްވިއްޖެ ކަމަށެވެ.\n"... އަޅުގަނޑު ވައުދު ވެފައި ވާނީ ތިން ކުއްޖަކަށް ކިޔަވައިދޭން. ދެން ހެޔޮ އެދޭ ފަރާތެއްގެ އެހީތެރިކަމާ އެކު ދެ ކުއްޖަކު ކިޔެވުމުގެ ފުރުސަތު މިހާރު މިވަނީ ހޯދައި ދެވިފައި،" ލަތީފު ވިދާޅުވި އެވެ.\nލަތީފުގެ ސިއްހީ ވައުދު ފުއްދަވަން ފެއްޓެވުމުގެ ގޮތުން ޑޮކްޓަރުކަން ކިޔެވުމަށް ހޯއްދަވައި ދެއްވި ފުރުސަތު ލިބުނީ ދިއްދޫ ފެހިވިލާގޭ ފާތިމަތު ފައިރޫޒާއާއި އެ ރަށުގެ ސަބުދެލިގޭ މުޙައްމަދު ޙަމްދާނަށެވެ. ފައިރޫޒާ މިހާރު ބަންގްލަދޭޝްގައި ކިޔަވަމުން އަންނަ އިރު ހަމްދާން އަންނަ ޖެނުއަރީ މަހު ފުރުމަށް ހަމަޖެހިފައިވާ ކަމަށް ލަތީފު ވިދާޅުވި އެވެ.\nއެ ދެކުދިންނަށް ކިޔެވުމުގެ ފުރުސަތު ހޯއްދަވައި ދެއްވުނު ކަން ދިއްދޫ ރައްޔިތުންނާ ބައްދަލުކުރައްވައި ލަތީފު ވަނީ ރޭ ހާމަކުރައްވާފަ އެވެ. އެކަމަށް ޓަކައި ދިއްދޫގައި ބޭއްވެވި ރަސްމިއްޔާތުގައި ލަތީފު ވަނީ ފުޓްބޯޅަ ކޯޗިން ދާއިރާ އިން ކުރިއަށް ދާން ބޭނުންވާ ދެ ކުއްޖަކަށް އެކަމުގެ ފުރުސަތު ފަހިކޮށްދެއްވި ކަމުގެ ލިއުން ވެސް ހަވާލުކުރައްވާފަ އެވެ. އެފުރުސަތު ލިބުނީ ދިއްދޫ މާޒީ މުހައްމަދު ރަޝީދާއި އެރަށު ކާމިނީގޭ އަހުމަދު ޝަފީޤަށެވެ.\nލަތީފު ވިދާޅުވީ އެބޭފުޅުންނަށް ރާއްޖެ އާއި ރާއްޖޭން ބޭރުން ތަމްރީނު ލިބޭނެ ކަމަށެވެ.\nލަތީފު ވަނީ 100000 ރުފިޔާ ހަރަދު ކުރައްވައިގެން ދިއްދޫގައިގައި ފުޓްބޯޅަ މުބާރާތަކާއި ޤުރުއާން މުބާރާތެއް ވެސް ބާއްވަވާފަ އެވެ.\nދިއްދޫ ރައްޔިތުންނާ ބައްދަލުކުރައްވައި ވާހަކަފުޅު ދައްކަވަމުން ލަތީފު ވިދާޅުވެފައި ވަނީ ދިއްދޫ އަށް ތަރައްގީ ހޯއްދަވައިދެއްވުމަށް މަސައްކަތް ކުރައްވާނެ ކަމަށެވެ.


FVM City Medhu dhaairage memberu rayyithunnai bahdhalu kuravvanee\nމެދު ދާއިރާގެ އެމްޕީ ހުސޭން އެ ދާއިރާގެ ރައްޔިންނާއެކު ބާއްވާ އާއްމު ބައްދަލުވުން\nމެދު ދާއިރާ މަޖުލިސް މެންބަރު ރައްޔިތުންނާއި ބައްދަލުކުރަނީ\n31 ޖުލައި 2019, 14:25 |\nރައްޔިތުންގެ މަޖުލީހުގެ ފުވައްމުލައް ސިޓީ މެދުދާއިރާގެ މެމްބަރު ހުސޭން މުހައްމަދު ދީދީ ދާއިރާގެ ރައްޔިތުންނާއިއެކު ބާއްވާ ފުރަތަމަ އާއްމު ބައްދަލުވުމަށް ތައްޔާރުވެއެއްޖެ އެވެ.\nޖަޒީރާ ފުވައްމުލައް ތީމުގެ ދަށުން “ރައްޔިތުންގެ މަންދޫބު ރައްޔިންނާއި ބައްދަލް ކެރުން” މިސުރުޚީގައި ހުސޭން މުހައްމަދު އާއްމު ކުރައްވާފައިވާ ނޯޓިހުގައި ވާގޮތުން މާދަމާ، 1 އޯގަސްޓް ވާ ބުރާސްފަތި ދުވަހުގެ ރޭގަނޑު 8:30ގައި ފުވައްމުލަކުގެ މެދުދާއިރާގެ ރައްޔިތުންނާއި އެކު އޭނާ ބައްދަލު ކުރައްވާނެއެވެ. މިބައްދަލުވުން ބޭއްވުމަށް ހަމަޖެހިފައި ވަނީ ފުވައްމުލައް ސިޓީ ކައުންސިލްގެ ކުރުނދުމާ މާލަމުގައެވެ.\nމަޖުލިސް ކެމްޕޭނުގައި އެޖެންޑާ 19ގައި ހިމެނިގެން ރައްޔިތުންނާއި ކޮންމެ މަހަކު އެއްފަހަރު މަޖުލިސް މެންބަރު ބައްދަލުކުރަން ހުށަހެޅުނެވެ. ނަމަވެސް އެކަން ހަގީގަތަކަށް ވާނީ މަޖުލީސް މެންބަރުންގެ ގަވާއިދު އެގޮތަށް އިސްލާޙު ވުމުންނެވެ. އެކަން އަދި މަޖުލީހުން ނުނިމެއެވެ. ކޮންމެ މަހަކު އެއްފަހަރު ބައްދަލުކުރެއްވުމަކީ ނާދިރުކަމެއް ކަމަށާއި އެކަން މަޖުލީހުގެ ކޮންމެ ދައުރަކު އެއްފަހަރު ބައްދަލުކުރާ ގޮތަށް ބަދަލުގެނައުމަށ ްވެސް ހުސަހެޅިގެން ވާހަކަ ދެކެވުނެވެ.\nމިގެ އިތުރުން މެންބަރުގެ ދާއިރާގައި މެންބަރުގެ ފަރާތުން މައުލޫމާތު ބަދަލުކުރުމަށް ނުވަތަ މެންބަރާއި ގުޅުމަށް އޮފީހެއް ގާއިމުކުރުމަށް ވެސް އެޖެންޑާ 19ގައި ހިމަނާފައި ވެއެވެ. ނަމަވެސް ފުވައްމުލައް ސިޓީގެ އެއްވެސް މެމްބަރަކު ދާއިރާގައި އޮފީހެއް ހެދިކަމުގެ މައުލޫމާތު ލިބިފައެއް ނުވެއެވެ.\nހުސޭން ނޫނީ މިގޮތަށް ރައްޔިތުންނާއި ފުވައްމުލައް ސިޓީގެ އެހެން މެންބަރަކު އަދި ބައްދަލުކުރައްވާފައެއް ނުވެއެވެ. ހުސޭންގެ މިއިސްނެގުމަކީ ފަހަރުގައި މިކަމުގެ ފެށުން ކަމަށް ވެސް ވެދާނެއެވެ.\nއެމްޕީ ހުސޭން ހިމެނެނީ މަޖުލީހުގައި އާއި މަޖުލީހުގެ ކޮމެޓީ ޖަލްސާތަކުގައި ރައްޔިތުންގެ އަޑު އިއްވުމަށް ކެރޭ އަދި އެކަން ބަރާބަރަށް ކުރައްވަމުން ގެންދަވާ މެންބަރެއްގެ ގޮތުގައެވެ.\nހުސޭންގެ ސަޕޯޓަރުން ވަނީ ސޯޝަލް މީޑިއާގައި ގިނަބަޔަކު މިބައްދަލުވުމަށަ އައުމަށް އެދި ފައެވެ.


Ethereyge udhuhunthakah Maldivian in jaaga hoadhun bodu undhagulakah! – adduLIVE\nއެތެރޭގެ އުދުހުންތަކަށް މޯލްޑިވިއަން އިން ޖާގަ ހޯދުން ބޮޑު އުނދަގުލަކަށް!\n1 Dec 18, 2021, 16:58 އަލީ އަމީން\nރާއްޖޭގެ އެތެރޭގެ އުދުހުންތަކުގައި މައިގަނޑު ގޮތެެއްގައި ހަރަކާތްތެރިވަނީ ޤައުމީ އެއާލައިން މޯލްޑިވިއަންއެވެ. މިއީ ގިނަ ދިވެހިން އެއާލައިނަކަށް ބަރޯސާވާ އެއާލައިނެވެ. ނަމަވެސް ކޮންމެ އަހަރެއްގެ ވެސް ފަތުރުވެރިކަމުގެ ޕީކް ސީޒަނާއި ސުކޫލް ބަންދު ދުވަސްވަރު ދިމާވާއިރު އަބަދުމެއް އެއް ޝަކުވާއެއް އަޑު އަހަން ޖެހެއެވެ. އެއީ ފްލައިޓުން ޖާގަ ނުލިބުމުގެ ޝަކުވާއެވެ. މި ޝަކުވާ ކުރާ މީހުން އަހަރުން އަހަރަށް ދަނީ އިތުރުވަމުންނެވެ.\nމިމައްސަލަ ދިމާވާން މެދުވެރިވާ ސަބަބުތަކެއްވެސް އެބަހުއްޓެވެ. ޤައުމީ އެއާލައިނަށް ބަލާއިރު، ފްލީޓުގައި 12 އުޅަނދު އެބައޮތެވެ. ނަމަވެސް އެއާލައިނުގެ ބައެއް އުޅަނދުތައް މެއިންޓެނެންސްއަށް ގްރައުންޑު ކުރަން ވަނީ ޖެހިފައެވެ. މިއާއިއެކު، ކުންފުނިން ބޮޑު ޙަރަދެކޮށްފައި އަމިއްލަ ދެ އެއާލައިން ކަމަށްވާ ވިލާ އެއަރއާއި މަންޓާ އެއަރގެ ފްލައިޓުތައް ޗާޓަރު ކުރަން މަޖުބޫރުވިއެވެ.\nކަން މިހާ ހިސާބައް ދިޔައިރު، ފަތުރުވެރިކަމުގެ ޕީކް ސީޒަން މިއޮތީ ބޯމަތިކޮށްފައެވެ، ސްކޫލް ބަންދުވާން މިވަނީ ހަފްތާއަކަށް ވެފައެވެ. ގިނަ ރިސޯޓުތައް ތަކަށް ފަތުރުވެރިން އުފުލުމަށް މޯލްޑިވިއަން އާއި އެކު ވަނީ ބޮޑެތި އެއްބަސްވުންތައް ހެދިފައެވެ. އެރިސޯޓުތަކަށް ކޮންމެ ފްލައިޓަކުންވެސް ވަނީ ސީޓުތައް ބުކްކުރެވިފައެވެ. އެހެންވެ ގިނަ ފްލައިޓުތައް މިހާރު ފުލްކޮށް ބުކިން ހެދިފައިވަނީ ފަތުރުވެރިންނަށެވެ. ދިވެހިންނަށް ޖާގައެއް ލިބޭނީ ރިސޯޓަކުން ޖާގައެެއް ދޫކޮށްލުމުންނެވެ. އަދި ދުރާލާ ޓިކެޓު ނަގަން ކިތަންމެ ބޭނުންވިޔަސް މޯލްޑިވިއަންގެ އުސޫލު ހެދިފައިވާ ގޮތުން ޓިކެޓު ނެގޭނެ ގޮތެއް ނެތެވެ.\nބައެއް ބޯޓުތައް ގްރައުންޑުވެފައި\nވައިގެ ދަތުރުފަތުރުގެ ޕީކް ސީޒަން ފެށިފައިވާ އިރު މޯލްޑިވިއަންގެ ގިނަ ބޯޓުތައް ހުރީ ގްރައުންޑުވެފައެވެ. އަދި މިކަން ހައްލުކޮށް ހިދްމަތް ދިނުމަށް މޯލްޑިވިއަންއިން އެކަށީގެންވާ މަސައްކަތްތަކެއް ނުކުރާކަމަށް ބައެއް ފަރާތްތަކުން ބުނެއެވެ. މައުލޫމާތު ލިބޭ ގޮތުގައި މިހާރުވެސް ހަ ބޯޓެއް ވަނީ ގްރައުންޑުވެފައެވެ. އެހެންވެ މޯލްޑިވަންގެ ޕެސިންޖަރުން އުފުލަނީ މަންތާ އަދި ފްލައިމީގެ ބޯޓުތައް ޗާޓަރުކޮށްގެންނެވެ.\nމިހާރުވެސް 120 މިލިއަނަށް ވުރެ ބޮޑަށް ދަރަނިވެރިވެފައިވާ އެއާލައިނަކަށް މިއީ އިތުރު ބޮޑު ގެއްލުމެކެވެ. މޯލްޑިވިއަން އިން ބުނާ ގޮތުގައި މިއީ ރޫޓީން މެއިންޓެނެންސެކެވެ. ނަމަވެސް މިފަދަ ކަންކަން އެންމެ ޕީކް ވާ ދުވަސްވަރު އައުމަކީ މިކަންކަން އިންތިޒާމުވެފައިވާ ގޮތާއި މެދު ސުވާލު އުފެދޭ ކަންކަމެވެ. މީގެ އިތުރުން މިފަދަ މެއިންޓެނެސްތަކަކީ ކުރީބައިގައި ޝެޑިއުލް ކުރެވިގެން އިންތިޒާމު ކުރެވެން ޖެހޭ ކަންކަމެވެ.\nދެން އޮތީ ޕީކް ސީޒަނުގައި ޖާގަ ނުލިބޭ ވާހަކައެވެ. ޕީކް ސީޒަން އަންނާނެ ކަން ކުރީބައިގަ އެނގެއެވެ. ކޯވިޑް-19 އަށް ރާއްޖޭގެ ބޯޑަރުތައް މިދިޔަ އަހަރު ބަނދު ކުރި ފަހުން އަލުން ހުޅުވުމާއި އެކު ފަތުރުވެރިކަން ޕްރޮމޯޓު ކުރުމަށް ސަރުކާރުން ވަރަށް ގިނަ މަސައްކަތް ކުރިއެވެ. އެގޮތުން ހަމަ އެކަނި އެއަހަރުވެސް ސަރުކާރުގެ 500،000 ފަތުރުވެރިންގެ އަމާޒު ހާސިލު ކުރިއެވެ. އަދި މިއަހަރު 1 މިލިއަން ފަތުރުވެރިން ގެނައުމުގެ އަމާޒު ސަރުކާރުން އިއުލާން ކުރިއެވެ.\nތިމަރަފުށީ އެއާޕޯޓަށް މިރޭ ޖެއްސި މޯލްޑިވިއަންގެ ފްލައިޓު – ފޮޓޯ: މޯލްޑިވިއަން\nމިހެން މިކަން އޮތްއިރު، ސަރުކާރުގެ އެއްމިލިއަން ފަތުރުވެރިންގެ ގެނައުމުގެ އަމާޒު އޮކްޓޯބަރު މަހު ފަހުކޮޅު ހާސިލުވިކަން ސަރުކާރުން ވަނީ ހާމަކޮށްފައެވެ. އޭރުވެސް ދައިރާގެ ގިނަ ތަޖުރިބާކާރުން ދިޔައީ، އަހަރު ނިންމާލާއިރު ފަތުރުވެރިން އަންނަ މިންވަރު ބޮޑުތަނުން އިތުރުވާނެ ކަމަށް ބުނަމުންނެވެ. މިހާރު މިއޮތީ އެތަން ވެސް އައިސްފައެވެ. ގިނަ ރިސޯޓުތައް ފުރެނީއެވެ. އަހަރު ނިންމާލުމާއި ދިމާލަށް ފަތުރުވެރިން އިތުރުރަށް ވެސް އަންނަނީއެވެ. މިހެން ވުމުން އެތެރޭގެ އުދުހުންތަކަށް ދިވެހީންނަށް ޖާގަ ލިބުން މިވަނީ ދަތިވެފައެވެ.\nއައްޑޫއިން ގަމަށް ދަތުރު ކުރަން ބަލާއިރު، މޯލްޑިވިއަން އެޕްލިކޭޝަނުން އެއްވެސް ޖާގައެއް ހުރިކަމަށް ނުދައްކައެވެ. އޭޖެންޓެއް ގާތައް ދިޔައީމަ މިބުނަނީ ކައިރި އެއްވެސް ތާރީހެއްގައި ޖާގައެއް ނެތްވާހަކައެވެ. މިއީ ރާއްޖޭގެ ކޮންމެ ހިސާބަކުން ދަތުރުކުރަން ބެލި ކަމުގައިވިނަމަވެސް ހާލަތެވެ.\nމޯލްޑިވިއަން އިން މިމަސައްލަތައް ހައްލު ކުރުމަށް އިތުރު ދެ ބޯޓު ގެންނަން މަސައްކަތް ކުރާ ކަމަށް އެކުންފުނީގެ މެނޭޖިންގ ޑިރެކްޓަރ މުހައްމަދު މިހާދު ވަނީ ބައެއް މީޑިއާތަކުގައި ވިދާޅުވެފައެވެ. ކުންފުނިން މިގޮތަށް ބުނި ނަމަވެސް މޯލްޑިވިއަންގެ ހިންގާ ކުންފުނި އައިލޭންޑް އެވިއޭޝަންގެ މާލީ ހާލަތު ވަރަށް ބޮޑަށް މިވަނީ ދައްވެފައެވެ. އެގޮތުން މިއަހަރުގެ ފުރަތަމަ ކުއާޓަރގައި 25 މިލިއަން ރުފިޔާގެ ގެއްލުން ވެފައިވާއިރު ދެވަނަ ކުއާޓަރ ގައި 99.5 މިލިއަން ރުފިޔާގެ ގެއްލުމާއި ކުންފުނި ކުރިމަތިލާން ޖެހުނު ކަމަށް ފިނޭންސް މިނިސްޓްރީގެ ތަފާސް ހިސާބުތައް ދައްކައެވެ.\nކުންފުނީގެ މާލީ ހާލަތު މިހާ ދަށަށް ގޮސްފައިވާއިރު އެ ކުންފުނީގެ ޑެޕިއުޓީ މެނޭޖިން ޑިރެކްޓާ އައިޝަތު ޖެނިފާއަށް ވަނީ އެންމެ ޤާބިލު އަންހެން ޑީއެމްޑީގެ އެވޯޑު ދާދިފަހުން ހާސިލުކޮށްފައެވެ.


ތިލައުތުރު އުއްތަމަ އަރުތަވެރިންގެ އެވޯޑަށް ހޮވިފައިވާ ފަރާތްތަކަށް ހއ. އަތޮޅު ކައުންސިލުން ދެއްވާ ޓްރޮފީއާއި ފައިސާގެ އިނާމުތައް އެ ފަރާތްތަކަށް ބައްސަވައި ދެއްވައިފިއެވެ. އިނާމުތައް ބައްސަވައި ދެއްވީ މިކަމަށްޓަކައި ބޭއްވުނު ޚާއްސަ ރަސްމިއްޔާތުގެ ޝަރަފުވެރި މެހެމާން މިނިސްޓަރ އޮފް ހޯމް އެފެއަރޒް އަލްފާޟިލް ޢުމަރު ނަސީރެވެ. މި ދަންނަވާލަނީ އަރުތަވެރިންގެ ގޮތުގައި އެކި ރޮނގުރޮނގުން ހޮވިފައިވާ ބޭފުުންގެ ނަންތަކެވެ.\nމި އެވޯޑް ލިބޭނީ، ހއ.އަތޮޅުގެ ރަށުކައުންސިލްތަކުން ރައްޔިތުންނަށް ދެއްވަމުން ގެންދަވާ ޚިދުމަތްތަކަށާ، އަދި ކައުންސިލްގެ ޕާރފޯމަންސަށް ބަލައި، މި އެވޯޑަށް އެދި ހުށަހަޅުއްވާ ރަށުކައުންސިލްތަކުގެ ތެރެއިން އެންމެ ޚިދުމަތްތެރި ރަށުކައުންސިލަކަށެވެ. މި އެވޯޑް ދިނުމުގައި، ފާއިތުވި އަހަރު ރަށުކައުންސިލްތަކުގެ މޮނިޓަރިންގ ރިޕޯރޓަށް ރިޢާޔަތްކޮށްފައިވާނެ. އަދި ރަށުކައުންސިލްތަކުން ރައްޔިތުންނަށް ދެއްވަންޖެހޭ ޚިދުމަތްތައް އެންމެ ފުރިހަމައަށް ދެއްވަމުން ގެންގޮސްފައިވާ މިންވަރަށްވެސް ބެލިފައިވާނެ. މީގެ އިތުރުން، ލާމަރުކަޒީ ޤާނޫނުގައި ބަޔާންކޮށްފައިވާ ރަށްވެހިކަން ކުރިއަރުވައި، ރައްޔިތުންނަށް އުފާފާގަތިކަން ހޯއްދަވައި ދެއްވުމަށް މަގުފައިވާ ގޮތަށް ކުރައްވަމުން ގެންދަވާފައިވާ، މަސައްކަތްތަކަށް ވެސް ބެލިފައިވާނެ. އެހެންކަމުން ހއ. ހޯރަފުށީ ކައުންސިލްގެ އިދާރާއަކީ މިދެންނެވި ބައިތައް ފުރިހަމަކުރެވިފައިވާ ނަމޫނާ ރަށު ކައުންސިލެއްކަން ފާހަގަކުރެވޭތީ މި އެވޯޑް ލިބެނީ ހއ. ހޯރަފުށީ ކައުންސިލްގެ އިދާރާއަށެ\n← ތިލައުތުރު އުއްތަމަ އަރުތަވެރިންގެ އެވޯޑް 2015\nގައްބެގެ ދަތުރު ހއ. ދިއްދޫ 2016 →


Dhevana Furusathu | Safuhaa\nނާހިދަކީ ތިޖޫރީއެއް ފަޅައިލި ވަގެކެވެ. ހަޔާތުގެ ބޮޑުބައެއް ހޭދަކުރީ ހަށިގަނޑުގެ ގުނަވަނަކަށް ވެގެން އުޅުނު ދަގަނޑު ބިޑިއާއެކު ޖަލުގޭގެ އެވެ. ވައްކަން ކުރަން ގޭގޭގެ ފެންލައިޓާއި ކުޑަދޮރުން ހުރަސް ކުރި އަދަދު ގުނާކަށް ނޭނގެ އެވެ. ކުޑަ ދޮރެއް ކައިރީގައި މަޑު ކޮށްލައި ބޭރު ބަލައިލައިން ހުރި ހަދާނެއް ވެސް ނެތެވެ.\nނާހިދަށް ދެ ވަނަ ފުރުސަތެއް ލިބި، މިނިވަން ވެގެން ގެއަށް އާދެވުނީ ހަފުތާއެއްހާ ދުވަސް ކުރިންނެވެ. ގެއަށް އައިސް ވެސް ކުޑަ ދޮރު ކައިރީގައި ހުރެވެނީ ޖަލުގެ ތޭރިތަކުގެ ބިއްދަށުގައި ފަސް އަހަރު ވަންދެން ހުރި ގޮތަށް ދެ އަތް ފުރަގަހަށް ލައިގެނެވެ. އެ އާދަ ކަށީގައި ހިފާފައިވާތީ އެވެ. އެއީ ނާހިދުގެ ހަޔާތުގެ ފިނިބުރެވެ.\nނާހިދަކީ މިނިވަނެކެވެ. އެކަމަކު ބޭރަށް ނުގޮސް ގޭގައި ހުންނަނީ ދެވަނަ ފުރުސަތުގައި ރަނގަޅުވާން ވެގެނެވެ. އެކަމަކު ފަސް އަހަރު ޖަލު އަހުވައިގައި އުޅުނު އުޅުމަށް ވުރެ، އަމިއްލަ ގޭތެރެ، ފޫހިވެފައި ބަލާ ބޮޑެވެ. ނާހިދަށް ވެސް ސަތޭކަ އަކަފޫޓު ލިބޭ ގޭތެރޭގައި ނާހިދާ އެއްލޭ ހިނގާ މީހުން ވެސް ދެކެނީ އާއިލީ ވަގުގެ ގޮތުގަ އެވެ. ބަލަނީ ވަގު ލޮލުންނެވެ. އެއް ގޭތެރޭގައި ނާހިދަށް ފިލައި، ތަކެތި ވެސް ފޮރުވައިގެން އުޅޭހެން ހީވެ އެވެ. ނާހިަދަށް އޮތީ އަމިއްލަ ގޭގައި ބީރައްޓެއްސަކަށް ވެގެން ހުންނާށެވެ. މިދިއަ ހަތް ދުވަހު ވެސް ގޭގައި ނާހިދުގެ އެކުވެރިޔަކީ ކޮޓަރީގެ ކުޑަދޮރެވެ. ޖަލުގައި ވެސް އުޅޭ ގޮތަށް ރީތިވެ އަވި އައިނު އަޅާލައިގެން ކުޑަދޮރުން ބެލުން ނޫން ކަމެއް ނާހިދަކަށް ނެތެވެ.\nދޭތި ވޭނުން އަރާމް ނުވާ!\nނުވަނީ ދިރުމާ އަރާމާ ކަލާޔާ ނުލާ!\nދުރުން އިވެން ފެށި ލަވަޔާއެކު ނާހިދު ބަލައިލި އެވެ. ހަރުދަނާ ކަމާއެކު ލޯ ހުޅުވައިލި އެވެ. ޖެހިގެން ހުންނަ ގެއިން ނާހިދުގެ ކޮޓަރިއާ ދިމާވާ ކޮޓަރި އޮތީ ދޮރުފޮތި ކަހާލައި ރަން އައްޔަކުން ދިއްލާލާފަ އެވެ. ހިސާބަކަށް ހުޅުވާލާފައިވާ ކުޑަދޮރުން ފެންނަ އިސްކޮޅު ވަރުގެ ލޯގަނޑުގެ ތެރެއިން އަންހެން ކުއްޖަކު ފެނެ އެވެ. ދެމެދު އެހާ ދުރެއް ނޫނެވެ. ހަމަ ރީއްޗަށް ފެނެ އެވެ. މޭ މަތިން ބައެއް ފެންނަވަރަށް ހުދު ކުލައިގެ ތުވާއްޔަކާ އޮޅިގެން ހުރި ދޮން އަންހެން ކުއްޖާ ހެޔާޑްރެޔާއަކުން ބޯ ހިއްކާއިރު ބުޅި އިސްތަށިގަނޑު ވިހުރިވިހު އެ ކޮޓަރީގެ ތެރެއިން އިވޭ ލަވަޔަށް ނަށަމުން ދެއެވެ.\nވާތީއޭ ތަފާތު އާޝިގާ !\nދޭހާ އަރާމް މިއޭ އެ ހިތާ!\nވާނީ ދިރުމާ ސަލާމާ ކާލާއާއެކުގާ!\nޖަލުގެ ތެރޭރިތަކުން ދުވާލު ބޭރު ބަލާއިރު ހާމަ އުޑެއް ނުފެނެ އެވެ. ހަމަ ބިމެއް ނުފެނެ އެވެ. ސާފު ދުރެއް ނުފެނެ އެވެ. ފިނިވައެއް ނުލިބެ އެވެ. ރޭގަނޑުވުމަކީ ކަނުބަނުމެކެވެ. އަނދިރިގަނޑެއް ނޫން އެއްޗެ ބަލާކަށް ނުލިބެ އެވެ. އެކަމަކު މިރޭ ތަފާތުވެޖެ އެވެ. ދުރުން އަންނަ ލަވަޔާއި އެ ލަވަޔާއެކު ފެންނަން މަންޒަރުން ހަޔާތުގައި އަދި މިކަހަލަ ވަގުތުކޮޅެއް ނާދެއޭ ނާހިދުގެ ހިތަށް ވެދެ ހަށިގަނޑުގެ ގަނޑުފިލުވައިފި އެވެ.\n"ވާތީއޭ ތަފާތު އާޝިގާ..." އެ އަންހެން ކުއްޖާގެ ކަނދުރާ މަތިން މޭ މައްޗަށް އެލިގަނެގެން އޮތީ ނޫ ޖަވާހިރެއް ޖެހި ރަން ހިތެކެވެ. ކުޑަކުޑަ ތުނިތުނި ހިތެކެވެ. ކޮޓަރީގެ ރަން އައްޔަށް ފަށާއި ހިތް އިރުއިރުކޮޅާ ވިދައިގެންފައި ދޮން މޭމެތީގައި ހޭކިލާފައި އަޑިކޮޅެއްގައި ހިމޭން ވެއެވެ. އެ މަންޒަރު ނާހިދަށް ވަރަށް ކަމު ހިންގައްޖެ އެވެ. ހަށިގަނޑު ވާންވެއްޖެ އެވެ. ކޮޓަރިތެރެއިން ނުކުމެގެން އަންނަ ލަވަ ވެސް ސަޅި ވެއްޖެ އެވެ. ސާފުކޮށް ބޮޑު މަންޒަރު ބަލައިލުމަށް ކުޑައިކޮށް ކޮރާލައި ކަރު ދަމާލެވިއްޖެ އެވެ.\nނާހިދު ވިސްނާލި އެވެ. ވަގަކަށް ވެގެން ޖަލަށް ގެންދިޔައިރު އެ ކޮޓަރީގައި އުޅެނީ ފަލަކުގެ ބައްޕަ އެވެ. އަބަދު ވެސް ގެއަށް އައިސް ނާހިދުގެ ޝަކުވާ އޮއްސާ މުއްސަނދި ޒާހިރެވެ. ނާހިދުގެ ނަޒަރުގައި ޒާހިރުގެ ހިތުގައި އޭނާއާމެދު ހަސަދަވެރި ކަމެއް އޮވެ އެވެ. އެ ރުޅިގަނޑު ބާލަނީ ލޯތް ބަކަށް ބަދަލުވެފައިވާ ގުޅުމެއް ބާއްވާތީ އެވެ. ކުޑައިރު ފަލަކާއެކު އެގެއަށް ދާން ފެށުނީ ގޯޅިތެރެއިން އުފެދުނު ގާތް ކަމުގަ އެވެ. އެގެއިން އަބަދުވެސް ބޭރުކޮށްލަނީ ވައްކަމެއް ބޮލު އަޅުވާފަ އެވެ. ހަނދާންވި އެވެ. އެއްދުވަހަކު ގޯޅިގަނޑުގެ ތެރޭގައި ވާހަކަ ދައްކަން ތިއްބާ ފަލަކުގެ މަންމަ އައިސް ބަވައިގެންފައި ދަމާހަލާ ފަލަކު ގޭތެރެއަށް ވެއްދި އެވެ. އެތަނަށް ޒާހިރު ނުކުމެ ދެ ކޯފުއްޕާލައި ފިޔޮށް ކުކުޅެންހެން ފުފިގެންފައި އެގޭ އަލާމާރިން ފަންސާސް ރުފިޔާ ވަގަށް ނެގީއޭ ވެސް އަޑުގެ ކޮޅަށް ގޮވައިލި އެވެ.\n"ފަލަކަށް ނޭނގިގެން ތިއުޅެނީ ކީއްވެގެންތަ؟ މީހެއްގެ ޖަވާހިރެއް ވަގަށް ގެންދަންވެސް އޭނަ ފަހަކަށް ނުޖެހޭނެ!" ޒާހިރު އޭނާގެ ބޮޑާ ކަމުގައި ފަލަކާ ދިމާއަށް އަތް އުކައިގަތެވެ. އެދުވަހު ޒާހިރު އުޅުނު ފާޑުން ނާހިދާއި ފަލަކާ ދެމެދު ދުރުކަމެއް އުފެދުނެވެ. ގޯޅިިގަނޑުގައިތިބޭ ތަނުގައި އޮންނަ ފިލާގަނޑުގައި ފަލަކު "ސޮރީ" އޭ ލިޔުނު ނަމަވެސް ބަލަބަލާ ތިއްބާ ދުރުކަމުގެ ރާސްތާ ދިޔައީ ދިގު ވަމުންނެވެ.\nއެއީ ނާހިދާ ފަލާކާ ދެމެދު ގުޅުމެއް އުފެދެމުން ދަނިކޮށް ދެމެދަށް އެރި އުސް ފަރާކެވެ. އެ ފާރު ބޮލަށް ވެއްޓުނީ ފަލަކުމެންގެ ގޭގައި ހުންނަ އޮފީހެއްގެ ތިޖޫރީ ފަޅައިލި މައްސަލަ ނާހިދުގެ މައްޗަށް ސާބިތުވެ ޖަލަށް ދާންޖެހުމުންނެވެ. ނާހިދު ތިޖޫރީ ފަޅައިލި އެވެ. ނާހިދު ގަބޫލު ކުރާ ގޮތުގައި އޭނާގެ މައްޗަށް ތުހުމަތު ކުރާނެ ފުރުސަތު ފުލުހުންނަށް ލިބުނީ ފަލަކު ބައްޕަ ފުލުހުން ގާތަށް ގޮސް ތުހުމަތުގެ އިނގިލި ދިއްކޮށް އޭނާއަށް ލިބުނު ދެވަނަ ފުރުސަތުގެ ބޭނުންކޮށްގެނެވެ.\nހަޔާތުގެ ތަސްވީރު ފޮތުގައި ހިމެނޭ ފަލަކުގެ ގަނޑުތައް ނާހިދު ކުރިމަތިން ނިއުޅިގަތުމާއެކު އެންމެ ބޮޑަށް ހިތަށް ވެރިވީ ފަލަކުގެ ދޮން ހަށިގަނޑެވެ. ހެދެމުން އައި އެ ހަށިގަނޑުގައި ނާހިދަށް ވަނީ ވަރަށް ގިނައިން ވަނީ އަތްލެވިފަ އެވެ. އެއް ދުވަހަކު ކޮއްޕާ ގަޅުވާ ހަދަނިކޮށް ފަަލަކު ވެއްޓި ކަނާތުފައިގެ ކުޑަކަޅުވާގައި އުފެދުނު ޒަހަމަކީ ނާހިދުގެ ހިތުގައި ލީ ޒަހަމަކަށް ވި އެވެ. ލޭ މަނާ ކުރަން ފަލަކުގެ ކުޑަކަޅުވާގައި ހިފަހައްޓާ ފިރުމުނު ގޮތް މިހާރުވެސް ފެންނަ ކަހަލަ އެވެ. ފަހުން އެތަނުގައި ލީލަކުނު ބައިރުފިޔާއެއްހެން ބޮޑުވެ އޮފު ވެފައި ހުއްޓާވެސް ނާހިދު ފިރުމައި ދިނެވެ.\nކުއްލިއަކަށް ނާހިދު ބަލައިލި އެވެ. ފަލަކަށް ވެސް ނާހިދު ފެނިގެން ސިއްރުން ބަލައިލަނީ އެވެ. ދުރުން ފެނުނު އެ މޭމަތިން ޖަވާހިރުގެ ކުޑަ ހިތް ވިދައިގަތެވެ. ހިނދުކޮޅެއްގެ ތެރޭގައި ކޮޓަރީގެ ދޮރު ފޮތިގަނޑު ދަމާލި އެވެ. ހިތަށް އެރިއެެ. އަދި އެއް ފަހަރު ބަލައިލާނެ ނަމަ އެވެ.\nފަލަކަށް އަހަރެން ނޭނގުނީބާ؟ ވަގަކަށް ވީމަ ދެކެން ބޭނުން ނުވީކަން ނޭނގެ! ނާހިދު ވިސްނައިލި އެވެ.\nހިސާބަކަށް ކަނިލާފައި ބޯކޮށް ވާރޭކޮޅެއް ވެހުމަށް ފަހު ރޭގެ ބޮޑު ބައެއް މަރުވެގެން ހިންޖެ އެވެ. އެހުރިހާ އިރެއް ވަންދެން ނާހިދު ކުޑަ ދޮރުން ބޭރު ބަލަން ހުއްޓެވެ. ކިތަންމެ އަނދިރިއަސް ނާހިދަށް ބެލެނީ ހަތަރެސްކަން ގޮޅިކަށް ހިސާބަކަށް ދިލިފައިވާ ކުޑަދޮރާ ދިމާއަށެވެ. ވިސްނަމުން ދެވުނީ ފަލަކާ މެދު އެވެ. ކިތަންމެ އިރަކު އެވެ. ކަމެއް ކުރުމުގެ ކުރިން އެތަކެއް ކަމަކާމެދު ވިސްނަން ޖެހޭ ކަމަށް ނާހިދު ސަޕޯޓް ކުރާ ރައީސް ވިދާޅުވާ ގޮތަށް ނާހިދު ވެސް ދިޔައީ ވިސްނަމުންނެވެ. ރާވަމުން ގޮސް ގޮތެއް ނިމިއްޖެ އެވެ. އެއީ މެންދަމެވެ.\nރީތިވެލައި ސިނގިރޭޓެއް ރޯކޮށްލައިގެން ކުޑަދޮރުގެ ދެ ފަރާތަށް ދެފައި ބާލައިގެން ފަލަކުގެ ކޮޓަރިއާ ދިމާއަށް ނާހިދު ބަލައިލި އެވެ. އެވަގުތު ފުންކޮށް ސިނގިރޭޓް ދަމާލުމުން ވެއްޓުނު އަޅިކޮޅު ޖެހުނީ ޖީންސަށެވެ. އަޅިކޮޅަށް ބަލަހައްޓައިގެން އިނުމަށްފަހު އަނގައިގެ ތެރެއަށް އިނގިލި ލައި ތެންމާލުމަށްފަހު އަޅިކޮޅުގެ މަތީގައި އިނގިލި ޖައްސާ ފިއްތާލި އެވެ. ޖީންސުގެ މަތިން ހިތެއްގެ ބައްޓަން ފަވާލާފައި ކުޑަދޮރުމަތިން ފޭބި އެވެ. ދެން ބަލައިލީ ބޭރެވެ. އިރާކޮޅުންސުރެ އޮތް ރަން އަލި އޮތް ކޮޓަރީގެ ތެރޭގައި ފަލަކު އުޅޭހެން ހީވެއެވެ.\nއިރުކޮޅެއް ވަންދެން ބަލަން ހުރުމަށް ފަހު ކުރިންސުރެ އަލަމާރީގައި ފޮރުވައިގެން ގެންގުޅޭ ރިޗަޑް ރެންޗް ނަގައި ޖީބަށް ލިއެވެ. އަލަމާރި މަތީގައި އޮތް ނައިލޯން ވާ ބުރިއާއި ބެލްޓް ނެގުމަށްފަހު ބެލްޓް އަޅައިލި އެވެ. ވާބުރި އަތަށް އޮޅާލައިގެން ކޮޓަރިން ނުކުމެ ސިޑިން ފައިބަމުން ދިޔައީ ސިނގިރޭޓް ރޯކޮށްގެން ދުން ބޮމުންނެވެ.\nވެހުނު ވާރޭގަނޑުގައި ގޯޅި ތެރެ އޮތީ ހިސާބަކަށް ފެން ބޮޑުވެފައެވެ. މަގުމަތީގައި ހުރި ހޮޅި ދަނޑީގެ އަލިން ގޯޅިގަނޑުގެ ބައެއް އޮތީ ދިލިފަ އެވެ. މަތި ބަލައިލުމަށްފަހު ނާހިދު ވިސްނާލި އެވެ. ފާރުގެ މަތިން ތިރިޔަށް ފާބައިފައިވާ އެސްލޯން ހޮޅީގައި ބާރަށް ހިފާލައި ތިރިޔަށް ދަމައިލައި ތަޅުވައިލި އެވެ. ކަރު ދަމާލައިގެންހުރެ ހޮޅީ ހަރު ކުރަން ޖަހާފައިވާ ބުރެކެޓް ތައް ގުނާލުމަށް ފަހު ގޯޅިތެރެއިން މަގަށް ނުކުމެ ސިނގިރޭޓެއްގެ އެއްބައި ހުލި އަރުވާލުމަށްފަހު ފެންގަނޑުގެ ތެރެއަށް އެއްލައިލި އެވެ. ހިނގައިގަތެވެ. ފަލަކުމެންގޭގެ ސިޑިން ދެ ވަނަ ބުރިއަށް އެރުމަށްފަހު ކުޑަދޮރުން ބޯދީ ބޭރުގައި އިން ހޮޅީގައި އަތްލައި ބަލައިލި އެވެ. ދެން ދޮރުތެރެ ދެމިގަނެ ހޮޅީގެ ބްރެކްޓްގައި ވާ ބުރި ބައްދައި ހޮޅިން މައްޗަށް އަރަން ފެށި އެވެ. ތިން ވަނަ ބުރީގެ ބެލްކަނީ ސީޓްގެ ފެން ފަހީގައި އަތްލެވުމާއެކު އުނގަނޑުގައި އިން ވާފަށް މުހާލައި ޗެންޗޭނުގެ އެހީގައި ބެލްކަނީގެ ތެރެއަށް ދެމިގަނެ އަތާއި ޖިންސުގައި ހޭކިފައި ހުރި ހުދު ކުލަ ފިލުވައިލި އެވެ.\nބެލްކަނީގައި ކުޑަދޮރަށް ބަލަހައްޓައިގެން ހުރުމަށްފަހ ރިޗަޑް ރެންޗް ނަގައިގެ އެލްމުނިއަމް ދޮރުގައި ހިފާލި އެވެ. އެތެއިން ތަޅުލާފައި ހުރުމުން ރެންޗުގެ އެހީގައި ޕެކިންތައް ދަމައިގަނެ ބިއްލޫރުގަނޑު ނައްޓައިލައި ކުޑަދޮރުގެ ފޮތިގަނޑު ދުރުކޮށް އެތެރެ ބަލައިލި އެވެ. އެނދުގައި ފަލަކު އޮތެވެ. ފެންނަނީ ކަނދުރާ އާއި އިސްތަށިގަނޑު އެކަންޏެވެ. ކޮޓަރިއަށް ފަތުރާލާފައިވާ ރަން އަލީގައި އެމަންޒަރު ވަރަށް ރީއްޗެވެ.\nފަސޭހަ ކަމާއެކު ނާހިދު ކޮޓަރީގެ ތެރެއަށް ވަދެއްޖެ އެވެ. ރަނގަޅަށް ހަމަޖެހިލައި ފަލާކާ ދިމާއަށް ބަލައިގެން ހުރުމަށްފަހު ކޮޓަރީގެ ތެރެއަށް ނަޒަރު ހިންގާލި އެވެ. ތަނަވަސް ރީތި ކޮޓަރިއެކެވެ. ފިނިކޮށްފައިވާ ކޮޓަރީގައި ހުރި ކުޑަ އައިސް އަލަމާރި ކައިރީގައި މަޑުކޮށްލައިގެން ހުރުމަށްފަހު ހުޅުވައިލި އެވެ. އައިސްކިއުބް ޓްރޭ ފެނުމުން ނާހިދު ހަނދާންވީ ވަރަށް ބޮޑުވެ ގުޅުމެއް އުފެދުނު ފަހުން ވެސް އެކަކު އަނެކަކަށް ގައިގައި ގަނޑުފެން ޖައްސަން އުޅުނު ހަނދާނެވެ. ކަރުވަޅުން ގަނޑުފެން ކޮޅުކޮޅު ވައްޓާލައި ސިއްސުވައިލި ދުވަސްތަކެވެ.\nނާހިދު ޓްރޭއިން ކިއުބެއް ނެގުމަށްފަހު ނެގުމަށް ފަހު ފަލަކާ ދިމާއަށް ބަލައިލި އެވެ. ތުނި ހަށިގަނޑުން ބޮޑު ބައެއް ފާޅުވާން އޮތެވެ. އެހާ ފާޅުކޮށް މީގެ ކުރިން ފަލަކުގެ ހަށިގަނޑު ފެނިފައެއް ނުވެ އެވެ.\n"ފަލަކު... އޭއި..." މަގަތުގައި އިށީނުމަށްފަހު ފަލަކުގެ މޫނު މަތިން ފެށިގެން މޭމައްޗަށްވާ ގޮތަށް އައިސްކިއުބު ހިންގާލަމުން ނާހިދު މަޑުމަޑުން ގޮވައިލި އެވެ.\n"ޝްސ!" ނާހިދުގެ އިނގިލިތައް ބީހެން ފެށުމާއެކު ފަލަކު ސިއްސައިގެން ގޮސް ބެޑުކަވަރާއެކު އޮޅިގެންފައި ތެދުވި އެެވެ. ނާހިދު އަތުން އިޝާރާތް ކުރި އެވެ. ވާހަކަ ނުދެއްކުމަށެވެ.\n"ނާ.. ނާހިދު!" ހިސާބަކަށް ބިރުގަނެ ހާސްވެފައި އިން ފަލަކުގެ ނިދި ވަނީ ފިލައިގެން ގޮސްފަ އެވެ. ނާހިދާ ދިމާއަށް ބަލަން އިނީ ހައިރާންެވެގެނެވެ. ނާހިދު އިތުރަށް އެއްޗެއް ނުބުނެ ކޮޅަށް ތެދުވެ އަތުގައި އޮތް އައިސްކިއުބު އޭނާގެ ޓީޝާޓްުގެ ކަރުވަޅުން ވައްޓައިލުމަށްފަހު ތިރިން މުށުގެ ތެރެއަށް ލައި ނެގި އެވެ. ފަލަަކަށް ދައްކާލުމަށްފަހު އަނގައިގެ ތެރޭގައި މުގުރައިލި އެވެ.\n"ތީ އަހަރެން ކުރަންވި ސުވާލެއް!" ނާހިދު ހީނލި އެވެ.\n"ކިހިނެއް މި ކޮޓަރިއަށް ނާހިދު ވަނީ؟" ހަށިގަނޑު ފޮރުވަމުން ފަލަކު އެނދުގެ ބިއްދޮށަށް ޖެހިލި އެވެ.\n"ބަކަރިއަށް ފުޅަށް މަތިން ފުންމަން ދަސްވީމަ ފާރުމަތިން ވެސް ފުންމާނެ! ވަގުންނަށް ވައްކަން ކުރަން ދަސްވީމަ ކުޑަދޮރުން ވެސް، ފެންލައިންޓުން ވެސް ވަންނާނެ، މިހިރަ ކުޑަދޮރުން ވަނީ؟ އަހަންނަކީ ވަގެެއްނު، ވަގަށް ވަނީ!"\n"މިކަހަލަ ހިމޭން ވަގުތުކޮޅެއް ލިބުނީމާ ވާހަކަ ދައްކާކަށް ނުވާނެ، ސްޓޮޕް ޓޯކިން،" ނާހިދު އެދުނެވެ.\n"ބައްޕަ ނާހިދުގެ ވާހަކަ ރިޕޯޓް ކުރީމަ ބަދަލު ހިފަނީތަ؟ އަހަރެން ބުނެފިތަ ތީ ވަގެކޭ!"\n"ބުނެފީމެއްނު ވާހަކަ ނުދައްކާށޭ!" ނާހިދު އަނެއކާވެސް އައިސ އަލަމާރިން އައިސް ކިއުބެއް ނެގި އެވެ. މަގަތުގައި އިށީނދެ ފަލަކުގެ މޫނާ ދިމާއަށް ބަލައިލި އެވެ. ކަނދުރާގައި އައިސް ކިއުބު ޖައްސައިގެން މޭމަތިން ތިރިއަށް ދޫކޮށްލުމާއެކު ފަލަތު ތެޅިގަތެވެ. ނާހިދުު އިނީ ހެވިފަ އެވެ. އިރުކޮޅަކު އިނުމަށްފަހު ޖީންސުގެ ޖީބުން ރޫޖެހިފައިވާ ބޭސް މަލަންް ކޮޅެއް ނަގައި ދެ އިނގިލި ކުރިން ފަލަކަށް ދައްކައިލުމަށް ފަހު ފަލަކުގެ ފަޔަށް އިޝާރާތް ކުރި އެވެ.\n"ދައްކަބަލަ ފައި... ކަނާތުފައި؟"\n"ކީއްކުރަން؟ ނާހިދު މިތަނުން ދޭ ޕްލީޒް..."\nނާހިދު ފަލަކުގެ ދެ ތުންފަތުގައި އިނގިލި ޖައްސައިލުމަށްފަހު ކަވަރުގެ ތެރޭގައި ފޮރުވިފައިވާ ފަލަކުގެ ކަނާތުގައި ކުޑަކަޅުވާގައި އަތް ލި އެވެ. ދެން އޭނާގެ ޖިންސުގެ ގައި ފަވާފައިވާ ހިތުގެ ވަށައިގެން އިނގިލި ކަތާލައި ފަލަކުގެ ކުޑަކަޅުވާގައި އިން ލަކުނުގެ ވަށައިގެން ހިތަކަށް ވާ ގޮތަށް އިނގިލީ ހިނގައިލި އެވެ. ކުރިއެކޭ އެއްވެސް ތަފާތެއް ނެތް އެ ލަކުނުގެ މަތީގައި ބޭސް މަލަން ކޮޅު އަޅައިދިނެވެ.\n"އެ ދުވަހު ބޭސްމަލަން އަޅައިދޭން އުޅެނިކޮށް ފަލަކުގެ ބައްޕަ ފަލަކުގެ ގެންދިޔައީ، މިރޭ މިއައީ އެ މަލަންކޮޅު ހިފައިގެން،" މަލަންކޮޅު މަތީގައި އަތް ކާތަމުން ގޮސް ގާތަށް އަންނާށޭ ބުނާ ގޮތަށް ނާހިދު އިޝާރާތް ކުރި އެވެ. މުޅިން ފިޔާތޮއްޓަކަށް ނުވާ ތުނިތުނި ނައިޓީއާއެކު ކަވަރުގެ ތެރެއިން ނުކުމެގެން ފަލަކު ގާތަށް ޖެހުނެވެ. އެނދުން ފައިބައި ކޮޅަށް ހުއްޓުނެވެ.\n"ކުރަން އޮތީ އޭރުވެސް ކުރާ ސުވާލު!"\n"އަހަރެން ގައިގަ ބައްދާލަ ބަލާށޭ؟ ސުވާލުގެ ޖަވާބުގައި އޭރު ބުނަނީ މިއީ މަގުމައްޗޭ، މިރޭ ސުވާލުގެ ޖަވާބު ވެސް ދޭނީ އަހަރެން. މިވަގުތު މިތިބީ މަގުމައްޗަކު ނޫން!"\nފަލަކުގެ ތުންފަތަށް ހިނިތުން ވުން އައިސް އަޑިކޮޅު އުފެދުމާއެކު ނާހިދު ފަލަކުގެ އަތުގައި ހިފާލި އެވެ. ގާތަށް ގެންދިޔަ އެވެ. އުނގަނޑު މަތިން ދެ އަތް ވަށައި ޖައްސައިލުމަށްފަހު މޭ މަތިން ހެލުވި ހެލުވި އޮތް ފަށުފުލުގައި ހިފާލައި އަޑި ރޮނގުގެ މަތީގައި ހިމޭން ކުރުވި އެވެ. "އަދިވެސް މި ފޫ ހާދަ ރީއްޗޭ. މި ހިތް އަހަންނާމެދު އޮތީ ސާފުކޮށްތަ؟"\nފަލަކު ޖަވާބެއް ނުދެ އެވެ. ހަމަ ހުރީ އެވެ.\n"ވަގަކަށް ވިޔަސް މިހާ ދުވަހަށް ފަހަ މި ކޮޓަރިއަށް އައިމަ އަހަރެން ފޮނުވާލަން ބޭނުންވަނީތަ؟"\nނޫ ޖަވާހިރު ލީ ފަށުފުލާ ކުޅެމުން ނާހިދުގެ އިތުރު ސުވާލެއް ކުރި އެވެ. ސުވާލަށް އެއްވެސް ޖަވާބެއް ނުދީ ނާހިދުގެ ކޮނޑުމަތީގައި ފަލަކު ބޯ އަޅާލައިލި އެވެ. ކަރާ ކަރުމަހަލުމެއްގައި އިރުކޮޅެއް ވޭތުވި އެވެ.\n"ކީއްތިކުރަނީ؟" މަޑުމަޑުން ފަަލަކު ބުންޏެެވެ.\n"ހިތުގައި ފިރުމައިދެނީ،" ފަށު ފޫ ހިއްލުމަށް ފަހު ފަލަކުގެ މޭ މައްޗަށް ލެނބި ފޫ އަނަގައަށް ލާފައި ނާހިދު ދޫކޮށްލި އެވެ. އަދި މޭގައި އައްޖައްސާލުމަށް ފަހު ލަވައެއްގެ ތަންކޮޅެއް ކިޔައިލި އެވެ.\nހިތް މިއޮތީ ދޭ ހިތުން ނަގާފައި ކަލާއަށް!\nހިތް މިއޮތީ ހިބަކޮށްފައި އެކީގައި ކަލާއަށް!\n" ހުއްޓާލާ، ހުއްޓާލާ، ދެން އޯކޭއޭ... އެނގެއޭ ތިކަން،" ނާހިދުގެ ދިގުވެފައިވާ އިސްތަށިގަނޑުގެ ތެރޭގައި އަތް ހިނގާލަމުން ފަލަކު ހޭން ފެށި އެވެ.\n"ތިބުނީ ދާށޭތަ؟ މިހިރީ ޖަލުން މިނިވަންެގެން އައިސް، ފަލަކު ވެސް ތިހިރީ މިނިވަން ކަމާއެކު އެކަނި. މިއީ މިހެން އަހަރެމެނަށް ލިބުނު ދެވަނަ ފުރުސަތު، އެހާ އަވަހަށް ފޮނުވާލަން ބޭނުންތަ؟"\n"ގެނެސްގެނެއް ނޫނެއްނު އައީވެސް،"\n"ހޫމްމ،" ފަލަކު ދޫކޮށްލުމަށްފަހު ނާހިދު ބިއްލޫރީ ނައްޓާފައިވާ ކުޑަދޮރުން ބޭރު ބަލައިލި އެވެ.\nނާހިދު ގާތަށް ފަލަކު ދިޔަ އެވެ. ފަލަކު ނައިޓީގެ އެތެރެއިން ބުރަކަށީގައި ނާހިދުގެ އަތްތިލަ ޖައްސައިލި އެވެ. ފަލަކުގެ ދެ ފައިތިލަ ނާހިދުގެ ދެފައިތިލައިގެ މައްޗަށް އެރުވި އެވެ.\n"ގޯޅިގަނޑުގައި މިހެން ހިނގާ މަތިން ހަނދާންވޭތަ؟" ނާހިދަށް ޖަވާބު ދިނުމަށް ފަލަކު ދެތުންފަތް ދުރުވެލި ވަގުތު އަރިވެގެން ގޮސް ޖޯޑް ހަމަވި އެވެ. ގާތްވެލައި ފިތިލުމުގެ ޖަޒުބާތުތައް ހޫނު ކަމަކަށް ބަދަލުވެ ނޭވަޔަށް ވެއްޖެ އެވެ. ނާހިދުގެ އަތްތިލަ ފަލަކުގެ ކަނދުރަގައި ބީހެމުން ދިޔައިރު ފަލަކު އުޅުނީ އެހެން އާލަމެއްގަ އެވެ. ލޯބިން ލޯ މަރާލައިގެނެވެ.\n"ދެން ދޭ! ޕްލީޒް،" ކުއްލިއަކަށް ފަލަކު ދުރަށް ޖެހިލި އެވެ. ނާހިދުގެ ފަލަކުގެ ކަނދުރަގެ މަތިން އަތް ނައްޓާލައި ދެ ޖީބަށް އަތް ޖަހައިލި އެވެ.\n"ހަމަ ދާންވީ؟ އޯކޭ، ދަނީ... ބައި،"\n"ބައި... ގްޑު ނައިޓް،"\n"ނައިޓީ!" ކުޑަދޮރުން ފުންމައިލަން ހިނގައި ގަންނަމުން ނާހިދު ފަލަކުގެ ނައިޓީގައި ހިފައި ދަމާލި އެވެ. ދެން އަވަސް ހަރަކާތުގައި ބޭރަށް ފުންމާލައި ކުޑަދޮރުގެ ބިއްލޫރުގަނޑު ލައްވައި ރެންޗުން ޕެކިންތައް އަޅުވާލުމަށް ފަހު، އުނަގަނޑުގައި އޮތް ބެލްޓު ނައްޓަލައި ހޮޅީގައި ބެއްދުމަށް ފަހު އެލިގަނެ ހޮޅިން ތެރެއަށް ފައިބައްޖެ އެވެ. ދެން ޖިންސުގެ ޖީބުގައި އޮތް ނޫ ޖަވާހިރުގެ ފަށުފޫ ލާފައިވާ ރަން ފަށް ނަގައި އެއް އަތުން އަނެއް އަތަށް ބަަލު ކޮށްލި އެވެ. ހިތުގެ ބައްޓަމުގައި ތުންފަތް ޖައްސައިލުމަށް ފަހު މަތި ބަލައިލި އެވެ. ދެ ން ހިނގައިގަތެވެ.\n"ގުޑްބައި!" ހިނގައި ގަންނަމުން ނާހިދު މަޑުމަޑުން ބުނެލި އެވެ.\nނާހިދު ދިއުމުން ކުޑަދޮރާ ދިމާއަށް ބަލަހައްޓައިގެން ހުރުމަށްފަހު ފައިގައިވާ މަލަންކޮޅު މަތީގައި އަތް ޖައްސައިލި އެވެ. އައިސް އަލަމާރި ކައިރިއަށް ގޮސް ހުޅުވާލަން ގުދުވުމާއެކު އަލާމަރި މަތީގައި ބާއްވާފައި އޮތް ނޯޓް ފެނުނެވެ. ނަގައިގެން ފަލަކު ކިޔަން ފެށި އެވެ: "އެކުގައި ހޭދަކުރި ދުވަސްތައް ވަރަށް ހަނދާންވެ އެވެ! އެއީ ވަރަށް ރީތި އެހާ އުފާވެރި ދުވަސްތަކެވެ. އެހަނދާންތަކުން ފުދޭވަރު ވެއެެވެ! މިހެންވީ ސަބަބެއް އަހަންނަކަށް ނޭނގެއެވެ! ފަހަރެއްގައި ގޯހީ އަހަންނެވެ. ފަހަރެއްގައި ރަނގަޅީ ފަލަކެވެެ! އަހަރެމެންގެ އެ ދުވަސްތަކުގެ އުފާތައް ހަނދާނުން ފުހެލާށެވެ. ހުރިހާ ކަމެއް ވަނީ ބަދަލުވެފައެވެ! ދެވަނަ ފުރުސަތެއް ލިބުނަސް އެއްވެސް ކަމެއް ކުރިއެކޭ އެއްގޮތަށް އަނބުރާ އިއާދަ ނުވާނެކަން އަހަންނަށް އެނގެ އެވެ. އެއީ އަހަރެންގެ ބަދު ނަސީބެވެ. ފަލަކުގެ ނަސީބެވެ. އަހަންނަކީ ވަގެކެވެ. އަހަންނަށް މާފުކުރާށެވެ. އަހަންނަކީ ފަލަކަށް ފެނުނު ވަރަށް ހަޑި ހުވަފެނެކެވެ. އެކަމަކު އެއީ އަހަންނަށް ފެނުނު ރީތި ހުވަފެނެކެވެ. ތިއީ އަހަރެންގެ ހިތެވެ. ތި ހިތުގެ އަޑު އަހަނަށް އިވެ އެވެ. އަހަރެން މިދަނީ ހިތް ހިފައިގެނެވެ. ހިފައިގެން މިދާ ހިތް އަހަރެން ގެންގުޅޭނީ އަހަރެން ހިތާ އެންމެ ކައިރީގަ އެވެ"\nނޯޓް ކިޔައިލުމަށްފަހު ފަލަކު މޭ މައްޗާއި ކަނދުރާގައި އަތް ޖައްސައިލި އެވެ. ފަށެއް ނެތެވެ. ދެން ކުޑަދޮރުން ބޭރު ބަލައިގެން ހުރެވުނީ އެވެ. ގެއްލުނު ޖަވާހިރުލީ ފަށަށް ވުރެ ބޮޑަށް ނާހިދާ މެދު ވިސްނާލާށެވެ. އަދި ފުރުސަތެއް ލިބޭނެ ކަމަށެވެ


Piano Aai Ekee Nashaali Gothun Mulhi Internet Hisoaru Kohffi - Vaguthu\nޕިއާނޯ އާއި އެކީ ނަޝާލިގޮތުން މުޅި އިންޓަނެޓު ހިސާރުކޮށްފި\nމީސް މީޑިޔާ އަކީ ފޮޓޯ ބަލަން ނޫނީ ތަންތަނަށް އަރައި ޗެކިން ކޮށް މޮޅެތި ބަސްތަކުން ޕޯސްޓުތައް ކުރަން އޮތް ތަނެއް ނޫންކަން ގިނަ މީހުންނަށް މިހާރު އެނގޭނެ އެވެ. ހުނަރު ހުރި އެތައް ފަރާތެއް ވަނީ މީސް މީޑިޔާ މެދުމެރިކޮށް ދުނިޔޭގެ ސަމާލުކަން ހޯދާފަ އެވެ. އެގޮތުން އެފަދަ އެއް ފަރާތަކީ ޕިއާނޯ ކުޅެމުން މޮޅު ގޮތަކަށް ނަޝާލި އިންޑިޔާ މީހެކެވެ.\nވިކާސް ޑުޑެޖާ ނަމަކަށް ކިޔާ މީހެއްގެ ފޭސްބުކުގައި ހިއްސާކޮށްފައި ވީޑިއޯ އަކަށް ގިނަ ބައެއްގެ ސަމާލުކަން ލިބިފައި ވަނީ ވީޑިއޯއިން ފެނިގެންދާ މީހާ ކީބޯޑު ކުޅެމުން ކުޅަދާނަ ނެށުމުގެ ހަރަކާތެއް ދައްކާތީއެވެ.\nބޭންޑު މިއުޒިކް ލަވައެއްގައި ޕިއާނޯ ކީބޯޑު ކުޅެމުން ވީޑިއޯއިން ފެންނަ މީހާ ނަށަމުން ކީބޯޑު ވަށައި އެނބުރޭތަންވެސް ފެނިގެން ދެއެވެ. އޭނާ ކުޅެމުންދާ މިއުޒިކާއި އެއްވަރަށް ނަށައި ހަށިގަނޑަށް ތަފާތު އެތަކެއް ހަރަކާތެއް ގެންނަތަން ފެނިގެން ދެއެވެ.\nފޭސް ބުކުގައި ހިއްސާކޮށްފައިވާ މި ވީޑިއޯގައި ކީބޯޑުން މިއުޒިކް ކުޅޭ މީހާ ފެނިގެން ދަނީ ސްޓޭޖު ޝޯއެއްގައި އޭނާގެ ހުނަރުތައް ދައްކާ މަންޒަރާއި އޭނާ އާއި އެކު މިއުޒިކް ކުޅޭ ބޭންޑެވެ. ބޮޑަށް ބެލެވޭ ގޮތުގައި މި ބޭންޑު ހުނަރުތައް ދައްކަމުން ގެންދަނީ ކައިވެނި ޕާޓީއެއްގައި އެވެ.\nއިންޑިޔާގެ ކައިވެނި ޕާޓީތަކުގައި މިފަދަ ގޮތްގޮތް މީހުން މިއުޒިކް ކުޅެ ހުނަރުތައް ދައްކާލުން އެއީ ޢާންމު ކަމެކެވެ. ނަމަވެސް ގިނަ ބައެއްގެ ސަމާލުކަން މިވަރަށް ލިބޭނީ ވަރަށް މަދު ފަހަރެއްގައި އެވެ.\nމިހާތަނަށް މި ވީޑޮއޯ ބަލާފައިވާ މީހުންގެ ޢަދަދު ވަނީ5ލައްކަ އަށްވުރެ މައްޗަށް އަރައިފަ އެވެ. އަދި2ހާހެއްހާ މީހުން ވަނީ ވީޑިއޯ އަށް ލައިކު ދީފަ އެވެ.\nޖެނުއަރީ 7, 2021 22:34\nމިފަހަރުގެ ނެށުން ކަމަކު ނުދޭ... ކުރިން މަޝްހޫރުވި ޑާންސިންގ އަންކަލް އާއި ޑާންސިންގ ޑޮކްޓަރ ވަރަށް ސަޅި


Lankagai thibi dhivehinnah eheevumah Khaassa hotline eh Foreign...\nރާއްޖެ - ސްރީލަންކާގެ ބޮމުގެ ހަމަލާ\nލަންކާގައި ތިބި ދިވެހިންނަށް އެހީޥުމަށް ޚާއްސަ ހޮޓްލައިނެއް ފޮރިން މިނިސްޓްރީން ގާއިމް ކޮށްފި\nތިން ފައްޅިއަކަށާއި ތިން ހޮޓެލަކަށް ވަނީ ހަމަލާދީފައި\nކ. މާލެ 21 އޭޕުރިލް 2019 | އާދީއްތަ 11:12 5,611\nސްރީލަންކާގައި ދީފައިވާ ބޮމުގެ ހަމަލާތަކުގެ ސަބަބުން ސެކިއުރިޓީ ވަނީ ވަރުގަދަކޮށްފައި - އަލްޖަޒީރާ\nސްރީ ލަންކާގެ ކްރިސްޓިއަނުން އީސްޓަ ސަންޑޭ ފާހަގަކުރަމުން ދަނިކޮށް ތިން ފައްޅިއަކަށާއި ތިން ހޮޓަލަކަށް ދިން ހަމަލާގައި ލަންކާގައި ތިބި ދިވެހިންނަށް އެހީޥުމަށް ޚާއްސަ ހޮޓްލައިނެއް ފޮރިން މިނިސްޓްރީން ގާއިމް ކޮށްފިއެވެ.\nރާއްޖޭގެ ފޮރިން މިނިސްޓަރ އަބްދުﷲ ޝާހިދު ވިދާޅުވީ ލަންކާގައި ދިން ބޮމުގެ ހަމަލާތައް އެ މިނިސްޓްރީން ދަނީ ވަރަށް ގާތުން ބަލަމުން ކަމަށާއި ދިވެއްސަކަށް ގެއްލުމެއް ލިބިފައިވޭތޯ ބަލަމުންދާ ކަމަށެވެ.\nއިމަރޖަންސީ ކޮންސިއުލަރ ހިދުމަތް ބޭނުންފުޅުވާނަމަ ކޮންސިއުލަރު ހޮޓްލައިން 7983400 އަށް އަދި 94727277072+ 94766942654+ 96079834+އަށް ގުޅުމަށް ޝާހިދު ވިދާޅުވިއެވެ.\n— Abdulla Shahid (@abdulla_shahid) April 21, 2019\nސްރީލަންކާއަކީ ދިވެހިން ގިނަ އަދަދަކަށް ދިރިއުޅެމުންދާ ގައުމެކެވެ. ޚާއްސަކޮށް މިއަދު ހަމަލާދީފައިވާ ކޮލަމްބޯގައި ގިނައަދަދެއްގެ ދިވެހިން ދިރި އުޅެއެވެ.\nލަންކާއަށް ދިން ބޮމުގެ ހަމަލާގެ ފަހަތުގައި ތިބި ބަޔަކާ ބެހޭ އެއްވެސް މައުލޫމާތެއް އަދި ފުލުހުން ހާމަކޮށްފައި ނުވާއިރު ލަންކާގެ ކެބިނެޓުގެ ކުއްލި ބައްދަލުވުމެއް މިހާރު ކުރިއަށް ގެންދެއެވެ. ކޮލަމްބޯގެ މަގުތަކަށް މިހާރު ވަނީ ސިފައިން ނެރެފައެވެ. މީގެ އިތުރުން އެއާޕޯޓު ވަނީ ބަންދު ކޮށްފައެވެ.\n- ލަންކާ އަސްކަރިއްޔާގެ ވެރިޔާ ދެއްކެވި ވާހަކައިގެ ހަގީގަތް ސާފުކޮށްދޭން ރާއްޖެއިން އެދިއްޖެ


Ranil Ge Security In Ge Adhadhu, 1000 In 10 Ah Madhu Kohfi - Vaguthu\nރަނިލްގެ ސެކިއުރިޓީންގެ އަދަދު 1000 އިން 10 އަށް މަދުކޮށްފި\nއަވަށްޓެރި ސްރީ ލަންލާގެ ބޮޑުވަޒީރުކަމުން ދުރުކޮށްފައިވާ ރަނިލް ވިކްރަމަސިންހަގެ ސެކިއުރިޓީގެ ފެންވަރު ދަށްކޮށް، އޭނާގެ ރައްކާތެރިކަމަށްޓަކައި ހަރަކާތްތެރިވާ ހަށިފާރަވެރިންގެ އަދަދު މަދުކޮށްފިއެވެ.\nއެޤައުމުގެ ނޫސް ރިޕޯޓުތައް ބުނެފައިވާ ގޮތުގައި، ކުރިން ރަނިލްގެ ސަލާމަތީ ކަންކަން ބެލެހެއްޓުމަށް 1008 ފަރާތުން ހަރަކާތްތެރިވެއެވެ. އެހެންނަމަވެސް، މަޤާމުން ވަކިވުމާއެކު، އެ އަދަދުވަނީ އެންމެ 10 އަށް މަދުކޮށްފައެވެ.\nމިކަމާ ގުޅިގެން ސްރީ ލަންކާގެ ފުލުހުންގެ ތަރުޖަމާނު، ރުވަން ގުނަސެކަރަ ބުނެފައިވަނީ ރަނިލްގެ ސެކިއުރިޓީންގެ އަދަދު މަދުކޮށްފައިވީ ކަމުގައިވިޔަސް، އޭނާގެ ސަލާމަތީ ކަންކަމުގެ ފެންވަރު އެއްވެސް މިންވަރަށް ދަށް ނުވާނެކަމުގައެވެ.\nލަންކާގެ ނޫސްތަކުން އިތުރަށް ބުނެފައިވާ ގޮތުގައި، 10 ހަށިފާރަވެރިން ނުވަތަ ސެކިއުރިޓީން ހަމަޖައްސާފައިވާއިރު، އޭގެ ތެރޭގައި ސްޕެޝަލް ޓާސްކް ފޯސް (އެސްޓީއެފް) ގެ އެއްވެސް އޮފިސަރަކު ނުހިމެނޭނެއެވެ. އަދި، އޭގެ ތެރޭގައި ހިމެނޭނީ ހަމައެކަނި މިނިސްޓީރިއަލް ސެކިއުރިޓީ ޑިވިޜަނުގެ އޮފިސަރުންނެވެ.\nމީގެއިތުރުންވެސް، މައުލޫމާތު ލިބިފައިވާ ގޮތުގައި، 1008 އޮފިސަރުންގެ އަދަދު 10 އޮފިސަރުންނަށް މަދުކުރަން، ޕްރައިމް މިނިސްޓީރިއަލް ސެކިއުރިޓީ ޑިވިޜަނުގެ ވެރިޔާ، ޖަޔަންތާ ވިކްރަމަސިންހަ އަށް، އެޤައުމުގެ ފުލުހުންގެ އިންސްޕެކްޓަރ ޖެނެރަލް އަންގަވާފައިވަނީ އިއްޔެގެ ވަގުތެއްގައެވެ.\nލަންކާގެ ރައީސް މައިތިރިޕާލާ ސިރިސޭނާގެ ޕާޓީއާއެކު ރަނިލްގެ ޕާޓީން ހަދާފައިވާ ކޯލިޝަން ރޫޅާލުމަށްފަހު ބޮޑުވަޒީރުކަމުގެ މަޤާމުން ރަނިލް ދުރުކޮށްފައިވަނީ މިދިޔަ ހުކުރު ދުވަހުއެވެ. ހަމަ އެދުވަހު، ބޮޑުވަޒީރުކަމުގެ މަޤާމަށް ކުރީގެ ރައީސް މަހިންދަ ރާޖަޕަކްސަ ވަނީ އައްޔަން ކުރައްވާފައެޗެ.\nމިކަންތައްތަކާ ގުޅިގެން ލަންކާގެ ސިޔާސީ މަޝްރަހުވަނީ ހަލަބޮލިވެފައެވެ. އަދި، ރަނިލް އަކީ ޤައުމުގެ ބޮޑުވަޒީރު ނޫންކަމަށް ޤަބޫލުކުރަން އޭނާ ދެކޮޅު ހަދާފައިވެއެވެ. ހަމައެހެންމެ، ބޮޑުވަޒީރުގެ ރަސްމީ ގެކޮޅުން ނުނިކުންނަން އޭނާ މަސައްކަތް ކޮށްފައިވާކަމަށްވެސް ވެއެވެ.


Adey aai kudattey ge landun New faragu bodukohfi\nއަޑޭ އާއި ކުޑައްޓޭގެ ލަނޑުން ނިއު ފަރަގު ބޮޑުކޮށްފި\nމަހިބަދޫގެ ދެ ކުޅުންތެރިންގެ މެދުން ނިއުގެ ކެޕްޓަން އަޑުބަރޭ ދެމިގަންނަނީ: މެޗުގެ ފުރަތަމަ ލަނޑު ޖެހީ އޭނާ -- އަވަސް ފޮޓޯ\nކެޕްޓަން އައްސަދު އަލީ (އަޑުބަރޭ) އާއި މުހައްމަދު ޝިފާން (ކުޑައްޓޭ) ޖަހައިދިން ލަނޑުން މަހިބަދޫ 2-1 އިން ބަލިކޮށް، އުރީދޫ ދިވެހި ޕްރެމިއާ ލީގުގައި ނިއު މިރޭ ފަރަގު ބޮޑުކޮށްފި އެވެ.\nޓޭބަލުގެ ފުލުގައި އޮތް ޓީމު ކޮޅަށް މި ދެ ކުޅުންތެރިން ފުރަތަމަ ހާފުގައި ޖެހި ގޯލަށް ފަހު ނިއު އަށް އިތުރު ލަނޑެއް ޖަހަން އުނދަގޫތަކެއް ވެގެންދިޔަ އެވެ. މަހިބަދޫން މެޗުގައި ލަނޑު ޖެހީ 56 ވަނަ މިނިޓްގައި އަލީ ސާލިމް އެވެ.\nމި މޮޅާއެކު ނިއު އަށް ވަނީ 23 ޕޮއިިންޓް ލިބިފަ އެވެ. އެ ޓީމު އެއްވަނާގައި އޮތްއިރު ދެ ވަނާގައި ވަނީ 17 ޕޮއިންޓާއެކު ޓީސީ އެވެ. އެކަމަކު މިއަދު ހަވީރު ވިކްޓަރީ އަތުން ޓީސީ މޮޅުވެއްޖެނަމަ ނިއުއާ ދެމެދު އޮތް ފަރަގު ތިން ޕޮއިންޓަށް ކުޑަވާނެ އެވެ.\nމި މެޗަށް ފަހު ނިއުގެ ކޯޗު ސާބިއާގެ ނިކޮލާ ކަވަޒޮވިޗް ބުނީ އެކިދުވަހު ކުޅެވޭނީ އެކި ފެންވަރަށް ކަމަށާއި މޮޅަށް ނުކުޅެ ނިއު މެޗު ކާމިޔާބު ކުރި އިރު ޗެމްޕިއަނެއްގެ ސިފަތައް ފެނުނު ކަމަށެވެ.\nމަހިބަދޫގެ ދެ ކުޅުންތެރިން ކައިރިން ނިއުގެ އޮއްޕޮ ބޮލުން ޖެހޭތޯ ބަލަނީ: ނިއު މޮޅުވީ 2-1އިން. އަަވަސް ފޮޓޯ\n"ބައެއް ދުވަސްދުވަހު މޮޅަށް ނުކުޅެވެސް މޮޅުވެވޭނެ. އެކަން މިއަދު ފެނިގެންދިޔައީ. މަހިބަދޫ މާ ދަށް ޓީމަކަށް ކުޅުންތެރިންނަށް ވިސްނުނީ މި މެޗުގައި. މިކަންކަން އަހަރުމެން ރަނގަޅު ކުރަންޖެހޭ،" ލީގުގެ ދެ ވަނަ ބުރާހަމައިން ކޯޗު ބުންޏެވެ.\nމަހިބަދޫގެ އެސިސްޓެންޓް ކޯޗު ހުސައިން އައްބާސް ބުނީ އޭނާގެ ޓީމުގެ ފަރާތުން ފެނުނު ކުޅުމާމެދު ހިތްހަމަޖެހޭ ކަމަށެވެ.\nލީގުގައި މާދަމާރޭ ކުޅޭނީ މާޒިޔާ އާއި ބީޖީ އެވެ.


“Anhen2Fandiyaarunnah Vote Dhinumugai Baiveri Nuvaanan” - Vaguthu\n“އަންހެން ދެ ފަނޑިޔާރުންނަށް ވޯޓު ދިނުމުގައި ބައިވެރި ނުވާނަން”\nނޮޅިވަރަމް ދާއިރާގެ މެމްބަރު މުހައްމަދު ނަޝީދު އަބްދުﷲ (މޮސްޓާ)\nއަންހެން ދެ ފަނޑިޔާރުންނަށް ރުހުން ދިނުމަށް ރައްޔިތުންގެ މަޖިލީހުގައި ނެގޭ ވޯޓުގައި ބައިވެރިވެވަޑައި ނުގަންނަވާނެ ކަމަށް ނޮޅިވަރަމް ދާއިރާގެ މެމްބަރު މުހައްމަދު ނަޝީދު އަބްދުﷲ (މޮސްޓާ) ވިދާޅުވެއްޖެއެވެ.\nއަންހެނުންނަށް ފަނޑިޔާރުކަން ނުކުރެވޭނެ ކަމަށް އިސްލާމީ ފަތުވާ ދޭ އެންމެ މަތީ މަޖިލިހުން ނެރެފައިވާ ރައުޔުގެ ފޮޓޯއެއް ޓްވީޓްކޮށް މޮސްޓާ ވިދާޅުވީ، "މިހެން މިކަން އޮތް ނަމަ އަންހެނަކު ފަނޑިޔާރުކަން ދިނުމާއި އެއްކޮޅަށް ނެގޭ ވޯޓުގައި ބައިވެރި ނުވާނަން،" ކަމަށެވެ. އަދި އޭނާ ވަނީ މިކަން ވަގުތުން ވަގުތަށް ހުއްޓާލުމަށްވެސް ގޮވާލާފައެވެ.\nމޮސްޓާ މިފަދައިން ވިދާޅުވެފައިވަނީ ސުޕްރީމް ކޯޓުގެ ބެންޗަށް ދެ އަންހެން ފަނޑިޔާރުން އައްޔަން ކުރައްވަން ރައީސް އިބްރާހިމް މުހައްމަދު ސޯލިހް ޖުޑީޝަލް ސާވިސް ކޮމިޝަނަށް ނަން ފޮނުއްވުމާ ގުޅިގެން ހިޔާލު ތަފާތުވުން އުފެދިފައިވާ ދަނޑިވަޅެެއްގައެވެ.\nސުޕްރީމް ކޯޓަށް އައްޔަންކުރަން ޖޭއެސްސީ އަށް ރައީސް ފޮނުއްވި ދެ އަންހެން ބޭފުޅުންނަކީ ޑރ. އަޒްމިރްދާ ޒާހިރާއި އައިޝާ ޝުޖޫން މުހައްމަދެވެ. ޑރ. އަޒްމިރަލްދާ އަކީ ހައި ކޯޓުގެ ކުރީގެ ފަނޑިޔާރެއްގެ ގޮތުގައި މަަސައްކަތް ކުރެއްވި ބޭފުޅެކެވެ. އޭނާ ފަނޑިޔާރު ކަމުން އިސްތިއުފާ ދެއްވީ 2016 ވަނަ އަހަރުއެވެ. ސުޖޫންއަކީ ސިވިލް ކޯޓުގެ ގާޒީއެއްގެ ގޮތުގައި މަސަައްކަތް ކުރެއްވި ބޭފުޅެކެވެ. 2015 ވަނަ އަހަރު އޭނާ ފަނޑިޔާރުކަމުން އިސްތިއުފާދެއްވިއިރު، އޭނާއަކީ ބާ ކައުންސިލްގެ މެމްބަރެކެވެ.\nމޮސްޓާ ކުރެއްވި ޓުވިޓުގައި އިތުރަށް ދާޅުވެފައި ވަނީ މިފަދައިން ކަންކަން ދާކަމަށް ވާނަމަ، ދުވަސް ކޮޅަކުން ދީނީ ޢިލްމު ކިޔަވައިގެން ތިބި މޮޅެތި އަންހެނުން ހުކުރު ކުރުމުގެ ހުއްދައަކަށް ފޮނުވާކަށް ވެސް ފަހެއް ނުޖެހޭނެ ކަމަށެވެ.\nމޮސްޓާ ވަނީ ރައީސުލްޖުމްހޫރިއްޔާގެ ނިންމެވުން ބަދަލުކުރުމަށް ގޮވާލާފައެވެ. އަދި ދީނީ ޢިލްމުވެރިން މިކަމުގައި ޙައްޤުބަސް ބުނުމަށްވެސް އޭނާ ވަނީ ގޮވާލާފައެވެ.\nގާނޫނު އަސާސީ ބުނާގޮތުން ސުޕްރީމް ކޯޓަށް ފަނޑިޔާރުން އައްޔަން ކުރާނީ ޖޭއެސްސީގެ ލަފާގެ މަތިން ރައީސް، ރައްޔިތުންގެ މަޖިލީހަށް ނަންތަކެއް ފޮނުއްވުމުން އެ މަޖިލީހުން ފާސް ކޮށްގެންނެވެ.\nއޮގަސްޓް 24, 2019 12:49\nދެން ވަލީދޭންވެސް އަންހެނުން ބައިތިއްބާ މައިމީހާ ބައްޕައަށްވުރެ3ދަރަޖަ އުފުއްލަވާފައޭ ކިޔާފަ. ޖެންޑާރ އީކުއަލިޓީއޯ އެހެންޏާ ފަހެ... މި މީހުންނަށް ތެދުމަގު ދައްކަވާށި އާމީން\nއެ ބޮޑު ފާފައިން ތިބާ ދުރަށް ދިޔައީތީ ޝުކުރުކުރަން....\nތިޔަ ވޯޓުގައި ބައިވެރިވާ އެއްވެސް މެމްބަރަކު ދެން އެއްވެސް ދައުލަތުގެ މަގާމަކައް ހޮވުމައް ރައްޔިތުން ވޯޓުނުދެއްވާތި. އަދި މާތް ރަސްކަލާނގެ ހަތްއުޑުމަތީން ތި އަންހެނުންތަކައް ފަނޑިޔާރުކަންދޭން ވޯޓުދޭ ހުރިހާމެމްބަރުންނައް ލައުނަތް ބާއްވާލައްވާށި.. އަދި ދުނިޔޭގައިވެސް އާޚިރަތުގައިވެސް އެއްވެސް ކާމިޔާބީއެއް އެމީހުންނައް ނުދެއްވާށި.\nއޮގަސްޓް 24, 2019 13:36\nބައިވެރި ނުވުންތަ ރަނގަޅީ. ނޫނީ އެކަމާ ދެކޮޅަށް ވޯޓު ދިނުންތަ ރަނގަޅީ. ބުއްދި ވެރިންނަކީ ކޮބައިބާ\nއެކަމާ ދެކޮޅަށް ވޯޓު ލުން ރަނގަޅީ. ތިމާއަކީ އިސްލާމީ ހުކުމްތަކާ ދެކޮޅު މީހެއްކަން ދައްކަންވާނީ ސާބިތުކަމާއެކު. މެމްބަރު މިކަމާ ވިސްނާފަ، މަޖްލިސްގައި އެކަމާ ދެކޮޅަށް ވޯޓު ދެއްވާނެކަމަށް އުންމީދުކުރަން.\nއޮގަސްޓް 24, 2019 14:13\nދިވެހިރާއްޖޭގެ ގަަނޫން އަސާސީގެ 274 ވަނަ މާއްދާގަ ސާފުކޮށް ބަޔާންކޮށްފަ އެވަނީ ރާއްޖޭގަ ޝަރުޢީ އަދި ޤާނޫނީ ތަރަހައިގެ ތެރެއިން ޝަރުޢީ ބަލައިގަންނަން ޖެހޭނީ އަދި ޢަމަލު ކުރަން ޖެހޭނީ އަހުލުއްސުއްނަތި ވަލް ޖަމާޢަތުގެ ރައުޔަށް ކަމަށް އެހެންކަމުން އަހުލުއްސުއްނަތި ވަލްޖަމާޢަތުގެ ރައުޔާ ޚިލާފް ނިންމުމެއް ނިންމުމަކީ ސީދާ ޤާނޫން އަސާސީއާ ޚިލާފް ކަމެއް އެހެންވެ ހަނދާންކޮށް ދިނީ އަދި އެފަދައިން ޢަމަލުކޮށްފި ނަމަ އެމައްސަލަ ސުޕްރީމް ކޯޓުން ދުސްތޫރީ މައްސަލައެއް ގޮތުގަ ހުށަހަޅަންވެސް ޖެހޭނެ\nއޮގަސްޓް 24, 2019 14:28\nބައިވެރިވެ ވަޑައިގެން ނޫނެކޭ ވިދާޅުވެދެއްވުމަށް، ހުރިހާ މެމްބަރުންނަށް ގޮވާލަން.\nނޮޅިވަރަމް ދާއިރާގެ މެންބަރު ދީނީ އަޤީދާ ހަރުދަނާ ކުރުމަށް އެއްބާރުލުން ދެއްވާތީ ސުކުރު ދަންނަވަމެވެ އެއް\nއިރެއްގައި ގޯސްކޮށް ކަމެއް ވެފައި އޮތުމަކީ ތާއަބަދު އެކަން\nއޮގަސްޓް 24, 2019 18:41


Spain in molhuvumuge record dhamahahttaifi | Mihaaru\nލަނޑު ޖެހުމަށް ފަހު ރާމޯސް އުފާފާޅުކުރަނީ.-- ފޮޓޯ: އޭއެފްޕީ\nސްޕެއިނުން މޮޅުވުމުގެ ރެކޯޑް ދަމަހައްޓައިފި\n11 ޖޫން 2019 - 09:11 14 comments\nމެޑްރިޑް (ޖޫން 11) - ޔޫރޯ ކޮލިފައިންގައި ރޭ އަމިއްލަ ދަނޑުގައި ކުޅުނު މެޗުން ސްވިޑެންގެ މައްޗަށް 3-0 އިން ކުރި ހޯދައި ސްޕެއިނުން މޮޅުވުމުގެ ރެކޯޑް ދަމަހައްޓައިފި އެވެ.\nކޮލިފައިން ގްރޫޕް އެފްގެ އެއް ވަނައިގައި ސްޕެއިން އޮތީ ކުޅުނު ހަތަރު މެޗުން ވެސް މޮޅުވެ 12 ޕޮއިންޓާ އެކު އެވެ. ދެ ވަނައިގައި އޮތް ސްވިޑެން އާއި ތިން ވަނައިގައި އޮތް ރުމޭނިއާ އަށް ހަތަރު މެޗުން ލިބިފައިވަނީ ހަތް ޕޮއިންޓެވެ. ހަތަރު ވަނައިގައި އޮތް ނޯވޭ އަށް ހަތަރު މެޗުން ލިބިފައިވަނީ ފަސް ޕޮއިންޓެވެ.\nރޭގެ މެޗުގައި ސްޕެއިނުން ޖެހި ތިން ގޯލު ވެސް އެ ޓީމުން ކާމިޔާބުކުރީ ދެ ވަނަ ހާފުގަ އެވެ. ފުރަތަމަ ގޯލު މެޗުގެ 64 ވަނަ މިނިޓްގައި ލިބުނު ޕެނަލްޓީ އަކުން ކާމިޔާބުކުރީ ސާޖިއޯ ރާމޯސް އެވެ. މި ޕެނަލްޓީ އަކީ އޭރިއާ ތެރެއިން ސްވިޑެންގެ ސަބެސްޓިއަން ލާސަން އަތުގައި ބޯޅަ ޖެހުމުން ރެފްރީ ދިން ޕެނަލްޓީ އެކެވެ.\nމެޗު ނިމެން ފަސް މިނިޓަށް ވެފައިވަނިކޮށް ސްޕެއިނަށް ލީޑުފުޅާކޮށްދިނީ އަލްވާރޯ މޮރާޓާ އެވެ. މޮރާޓާ މި ގޯލު ޖެހީ އޭނާ އަށް އޭރިއާތެރެއިން ކުރި ފައުލަކުން ލިބުނު ޕެނަލްޓީއަކުންނެވެ. އޭގެ ދެ މިނިޓް ފަހުން ސްޕެއިނުގެ ތިން ވަނަ ގޯލު ޖެހީ ރެއާލް ސޮސެއިޑާޑްގެ ޒުވާން މިޑްފީލްޑަރު މިކެލް އޮޔާޒަބަލް އެވެ. މިއީ ގައުމީ ޓީމަށް އޭނާ ކާމިޔާބު ކޮށްދިން ފުރަތަމަ ގޯލެވެ.\nއާއިލާ ކަމެއްގެ ސަބަބުން ސްޕެއިނުގެ ކޯޗު ލުއިސް އެންރީކޭ މި ވަގުތު ޓީމާ ދުރުގައި ހުރިއިރު ރޭގެ މެޗުގައި ވެސް ސްޕެއިނަށް އިރުޝާދުދިނީ އެސިސްޓަންޓް ރޮބާޓޯ މޮރޭނޯ އެވެ. މޮރޭނޯ ބުނީ އިތުރު ކުޅުންތެރިންނަށް ފުރުސަތުދީ ޓީމު ރަނގަޅު ކުރަން ބޭނުންވާ ކަމަށެވެ.\n"އަހަރެމެންނަށް މި ޓީމު ރަނގަޅު ކުރެވޭނެ ގިނަ ގޮތްތަކެއް އެބަފެނޭ. އެ ހުރިހާ ގޮތަކަށް އަހަރެމެން މަސައްކަތްކުރާނަން. އާ ކުޅުންތެރިންނަށް ފުރުސަތު ދީ ޓީމު އިތުރަށް ވަރުގަދަކުރަން ބޭނުން،" މޮރޭނޯ ބުންޏެވެ.\nއޭނާ ބުނީ ކޯޗު އެންރީކޭއާ ގަވައިދުން ޓީމާ ބެހޭގޮތުން ވާހަކަ ދައްކަމުން އަންނަ ކަމަށާއި އެންރީކޭ ބެންޗުގައި ނެތުމަކީ ކުޅުންތެރިންނަށް މާ ބޮޑު މައްސަލައެއް ނޫން ކަމަށެވެ.\nކޮލިފައިންގައި ރޭ ކުޅުނު އެހެން މެޗުތަކުގެ ނަތީޖާ އަށް ބަލާއިރު ބަލްގޭރިއާ އަތުން 3-2 އިން ހޯދި މޮޅާ އެކު ކޮސޯވޯ އިން ވަނީ ބަލިނުވެ އިތުރު މެޗެއް ފުރިހަމަކޮށްފަ އެވެ. ސާބިއާ އިން 4-1 އިން ލިތުއޭނިއާ ބަލިކުރިއިރު، ޕޮލެންޑުން ވަނީ 4-0 އިން އިޒްރޭލްގެ މައްޗަށް ކުރިހޯދައިފަ އެވެ.